(VIDEO) UŽASNI SNIMCI. U samo par dana još jednom policajci potežu oružje\n18. avgusta, 2021 Vesti iz Francuske Napišite komentar\nJoš jedna snimljena scena između jednog vozača i policajaca koji su morali da ispale nekoliko hitaca dogodila se u blizini prepunog autobusa RATP. Ciljano vozilo je prethodno udarilo u motocikl jednog od policajaca. Dva policajca su lakše povređena, preneo je Le Figaro.\nDva policajca su nakon što ih je udarilo vozilo otvorila vatru na vozača automobila u mestu Rosny-sous-Bois (Seine-Saint-Denis), u blizini prepunog autobusa RATP, saznao je Le Figaro iz sedišta pariske policije ovog utorka, 17. avgusta.\nČinjenice koje su se dogodile krajem popodneva, usledile su nakon preuzimanja vozila od strane službenika policije. Vozač je odbilo da se povinuje i počeo je da beži iz mesta u Nogent-sur-Marne (Val-de-Marne) za Rosny-sous-Bois. Vozilo je, nakon što je polukružno skrenulo, udarilo u motor jednog od policajaca, zbog čega je motor pao na zemlju. Dva policajca su lakše povređena i hospitalizovana su.\nVozač je uspeo da pobegne, a zatim je vozilo pronađeno napušteno, saznao je Le Figaro iz policijskog izvora. Povređeni muškarac se tada pojaviio u bolnici, ali “zasad nije sigurno da je reč o onome iz vozila”, precizira se. Ovaj neprijatan prizor snimili su putnici autobusa i objavili su ga na društvenim mrežama.\nTagovi: automobil - dva policajca - ispalila vatru - Nogent-sur-Marne


RTS :: Stanković: Sa TSC-om mini-finale, da sa pobedom završimo godinu\nFudbal Stanković: Sa TSC-om mini-finale, da sa pobedom završimo godinu\nsreda, 15. dec 2021, 16:25 -> 16:31\n"Cilj nam je da donesemo tri boda. Za nas je ovo mini-finale, probaćemo da pobedom završimo godinu. Prvenstvo je dugačko, ali imamo za šta da se borimo i nećemo odstupati od toga", rekao je Stanković.\n"Imamo i igrače koji mogu da odgovore na to. Realno je da bude uspona i padova, ali bitno je da reakcija bude zvezdaška", izjavio je Stanković na konferenciji za medije.\n"Da imamo još neku utakmicu posle TSC-a, bio bi u konkurenciji, ovako nisam siguran. Takođe, pokušaćemo da oporavimo Petrovića za sutrašnji meč. Nikolić i Falko su spremni".\n"TSC je imao fenomenalan start, posle je došlo do kadrovskih problema i teži period - pre svega rezultatski, ne sa aspekta igre. Sa Lazetićem su dobili na kvalitetu, jer je on trener sa jasnom filozofijom i uvek je hteo da se nadigrava i sa jačima. Što se terena i uslova za igru tice, imali smo sreće što smo igrali na našem stadionu prekjuče, sad i protiv TSC-a, verujem da će sve biti u redu. To je prednost za oba tima, jer hocemo da igramo fudbal".\n"Sigurno je da generalni direktor Zvezdan Terzić i sportski direktor Mitar Mrkela rade na planu i programu onoga šta nam treba i koliko. Trenutno sam fokusiran samo na ekipu i rezultat. Kada prode poslednja utakmica, sastančićemo i otvoreno i direktno ustanoviti šta je ono što nam je potrebno", zaključio je Stanković.\nTerzić: Ponosan sam, Zvezda je opet velika


Ministarstvo životne sredine odbilo projekte Novog Pazara i Sjenice, Tutinu odobrena sredstva – Sandžačke Novine\nMinistarstvo životne sredine odbilo projekte Novog Pazara i Sjenice, Tutinu odobrena sredstva\nGrad Novi Pazar ove godine neće dobiti novac iz republičkog budžeta za uklanjanje divljih deponija jer je Ministarstvo zaštite životne sredine projekat te lokalne samouprave odbilo zbog nedostataka, saznaje radio Sto plus.\nU obrazloženju odluke navodi se da je projekat Novog Pazara u grupi onih koji nisu razmatrani jer je “neblagovremen, neuredan, nepotpun, nije u skladu sa odredbama javnog konkursa ili sadrži druge nedostatke”.\nU gradskoj upravi su rekli da je Novi Pazar “blagovremeno aplicirao za sredstva za postavljanje video nadzora na deponiji Golo brdo”, a ukupna vrijednost projekta iznosila je 271.400 dinara.\n“Prijava je bila u svemu u skladu sa uslovima javnog konkursa, a razlozi zbog kojih Novom Pazaru nisu opredijeljena sredstva nisu navedeni u preliminarnoj rang listi, te nam iz tih razloga nisu poznati”, naveli su u odgovoru za radio Sto plus.\nDodali su da je Novi Pazar od Ministarstva životne sredine ove godine već dobio sredstva za projekte pošumljavanja, zamjene individualnih ložišta na čvrsta goriva, zamjenu kotlova u Dvorani “Pendik” i izgradnju eko parkova.\nNa konkursu ministarstva dodijeljeno je skoro 75 miliona dinara, a sredstva je dobilo 65 gradova i opština, medju kojima je i Tutin, čiji je projekat za uklanjanje i sanacije divljih deponija podržan sa oko 600.000 dinara.\nOd ostalih sandžačkih opština, Prijepolju je odobreno 3,8 miliona dinara, Priboju 2,1 milion, a Novoj Varoši 1,6 miliona dinara.\nMinistarstvo je, osim projekta Novog Pazara, odbilo i projekat Opštine Sjenica.\nRanije ove godine gradjani Novog Pazara ostali su bez mogućnosti da dobiju bespovratna sredstva za zamjenu stolarije jer se lokalna samouprava nije prijavila na konkurs Ministarstva rudarstva i energetike.\nNajavljeno je da će sljedeće godine ponovo konkurisati.


Marković sa čelnicima Plava: Vlada posvećena valorizaciji potencijala sjevera - CdM\nMarković sa čelnicima Plava: Vlada posvećena valorizaciji potencijala sjevera\nMarković je čestitao praznik rukovodstvu i građanima i rekao da Vlada želi da zajedno sa lokalnim rukovodstvom nađe rješenja za probleme koji usporavaju realizaciju razvojnih planova.\nŠahmanović je kazao da imaju problema sa lokalnim finansijama, te istakao da prevazilaženje izazova sa koncesijama na šume i vode može doprinijeti boljem i kvalitetnijem punjenju budžeta te otvaranju novih radnih mjesta.\nIskorišćavanje vodnih resursa kroz gradnju mini hidroelektrana, Šahmanović vidi kao zamajac razvoja za plavsku opštinu.\nNa sastanku je istaknuto da će svi ozbiljni investitori u ovoj, ali i drugim oblastima, imati punu podršku Vlade i Opštine, te da neće dozvoliti da opstrukcije remete ulaganja i razvoj.\nSagovornici su se saglasili da dalje treba investirati u povećanje turističkih kapaciteta, a ukazano je i na planove za zaštitu Plavskog jezera. Posebno je istaknuta važnost podsticanja poljoprivrednih proizvođača i razgovarano o modelima pomoći kroz različite programe podrške u ovoj oblasti.\nZahvalivši predsjedniku Markoviću na ličnoj posvećenosti razvoju sjevera, Šahmanović je pozitivnim ocijenio to što je Vlada kroz kapitalni budžet prepoznala prioritetne projekte za taj kraj.\nPremijer je pozvao lokalnu upravu na ubrzanje aktivnosti koje treba da omoguće da se novac iz kapitalnog budžeta iskoristi i omogući realizaciju konkretnih aktivnosti na terenu.\n„Izuzetno pozitivan uticaj na razvoj ovog kraja imaće unaprjeđenje putne infrastrukture, prije svega kroz završetak puta koji od Podgorice do Plava ide preko Albanije, ali i kroz izgradnju autoputa te regionalnog puta preko Bjelasice“, kazao je on.\nNa sastanku je razgovarano i o problemima razgraničenja između opština Plav i Gusinje i ukazano na važnost efikasnog završetka tog procesa.\nTagsDuško Marković kat3 Orhan Šahmanović Plav\nMeni nije jasno kako imaju obraza iz vlasti da pođu u posjetu, pogotovo zvaničnu, gradovima na sjeveru Crne Gore?!\nDovjeka prepoznavanje i valorizacija resursa, kao i posvećenost realizovanja ‘projekata’.\nDje je narod sjevera, više da se pobuni ovom cinizmu, perfidnosti…izgleda put graničnih prelaza\nOna je definitivno najljepša Uraganka\nProces fiskalizacije cilj unaprjeđenja digitalnog društva


Dijaspora širom svijeta organizuje proteste za Bosnu i Hercegovinu - Intelektualno\nGrađani Bosne i Hercegovine u inostranstvu sa intezivnom pažnjom i zabrinutošću prate aktuelnu političku krizu u zemlji koja prijeti da ponovo kreira duboke podjele i rezultira potencijalnim sukobima. To ih je potaknulo da 10. januara u Briselu održe masovne proteste kako bi ukazali međunarodnim zvaničnicima, kao i svjetskoj javnosti, da je važno zaustaviti na vrijeme sve secesionističke i antiustavne aktivnosti koje provode vlasti entiteta RS i zadržati mir u zemlji.\nJoš od prve najave protesta 10. decembra 2021, organizatori su pozvali bh. građane da i u drugim gradovima u Evropi i svijetu izađu na ulice s istim porukama. U međuvremenu, protesti su najavljeni u Ženevi, Londonu, Otavi, Torontu, Oslu, Rimu, Beču, Stockholmu, Goeteborgu (i drugim gradovima Švedske), kao i u Sarajevu i Tuzli.


Pošten odnos prema doniranom novcu - Vijesti.me\nINSTITUT ALTERNATIVA POZVAO VLADU\nIA pozvao Vladu da uspostavi sistem praćenja priloga za borbu protiv koronavirusa. Iz NKT saopšteno da su za pet dana stigle 483 donacije, vrijedne više od 2,2 miliona eura Edit\n4461 pregleda 4 komentar(a)\nDamira Kalač 26. mart 2020, 17:54\nKoliko se novca uplaćuje i kako se troše donacije sa računa za podršku državi protiv širenja novog koronavirusa, moralo bi da bude poznato javnosti, ocijenio je za “Vijesti” Marko Sošić iz Instituta alternativa (IA).\nNacionalno koordinaciono tijelo za zarazne bolesti (NKT) otvorilo je 19. marta račun za prikupljanje novca za borbu protiv kovida-19, a iz Vlade je prije tri dana saopšteno da su na račun NKT od tada stigle 483 donacije iz zemlje i inostranstva vrijedne malo više od 2,2 miliona eura.\nIz IA su pozvali NKT da uspostavi sistem praćenja donacija i potrošnje sredstava sa jedinstvenog računa koji je otvoren za tu svrhu.\n“Važno je da građani i privredna društva koja doniraju ili planiraju da to urade, imaju povjerenje u raspolaganje svojim novcem i blagovremene informacije o potrošnji. Ovo je najmanje što Vlada može da uradi da se zahvali onima koji su, s povjerenjem donirali značajna sredstva, ali i da ohrabri buduće donatore. Dnevni izvještaji o prilivima i izdacima su najmanje što se može uraditi”, kazao je “Vijestima” Sošić, dodajući da “nema razloga da vanredne okolnosti budu izgovor za manjak transparentnosti”.\n“Naprotiv, Vlada u ovom periodu mora dodatno raditi na jačanju povjerenja građana i ako je potrebno, uvoditi nove prakse kao što bi bila transparentnost raspolaganja donatorskim sredstvima, koja ne mogu ni usporiti niti onemogućiti opravdane hitne procedure i nabavke”, poručio je on.\nMada nije saopštila njihova imena, Vlada je juče objavila da je prvog dana bilo 88 uplata sa kojih je stiglo malo više od 153.000 eura a da je dva dana kasnije, 21. marta, ta suma porasla na milion eura, koje su bile rezultat 278 uplata, od kojih tri iz inostranstva.\nNajveće, javnosti poznate, donacije dosad su stigle od biznismena porijeklom iz Crne Gore, koji žive u Švedskoj i Njemačkoj. Veselin Mijač i Hajriz Hačko Brčvak donirali su po 100.000 eura za borbu protiv koronavirusa u Crnoj Gori. Brčvak nakon toga i dodatnih 183.000. Kompanija “Hard diskont Laković” uplatila je na račun NKT 100.000 eura, a Kliničkom centru 25.000 za kupovinu respiratora.\nOd otvaranja računa, sredstva su pristizala i od budžetskih korisnika, ali su iz NKT upozorili da je “njihova dužnost da budu odgovorni i da štede novac, a ne da razmišljaju o uplati donacije za suočavanje sa koronavirusom”. Sošić takvu poruku smatra važnom.\n“Posebno je važno što je Vlada brzo zaustavila pojavu donacija u okviru državnog sektora, gdje su pojedina ministarstva i organi počela donirati sredstva, što je isto kao da iz jednog svog džepa prebacite novac u drugi. Ipak, nije dovoljno da Vlada upozorava budžetske korisnike da budu odgovorni i da štede novac”, ocijenio je on.\nSošić je kazao da je, u trenutnim okolnostima, neophodno da Ministarstvo finansija preduzme mjere štednje i stroge kontrole odgovornog raspolaganja budžetskim sredstvima.\n“I u pripremi za neminovan rebalans budžeta, odradi detaljnu analizu diskrecionih budžetskih linija i odustane od svih nepotrebnih rashoda. Ne samo da bi se pronašla sredstva za zdravstveni sistem, pružanje socijalne podrške i stabilizacione napora, već i zbog održivosti javnih finansija u toku ove godine i mogućnosti države da servisira obaveze”, smatra Sošić.\nDodaje i da se zbog okolnosti i mjera koje su na snazi, može očekivati da se punjenje budžeta neće odvijati planiranom dinamikom.\n“Pa ni plan budžeta neće biti ispunjen onako kako je izglasan u decembru. Ipak, u državnom budžetu se, odustajanjem ili radikalnim smanjenjem neproduktivnih i diskrecionih linija tekućeg budžeta, mogu osloboditi sredstva potrebna kako za održavanje zdravstvenog sistema, tako i za podršku građanima i privredi. Podsjećamo da su za 2020. godinu, pored tekuće budžetske rezerve od 20 miliona, planirani izdaci od ukupno 52 miliona na budžetskim linijama za koje smo se mi, i bez pandemije i vanrednih mjera, zalagali da ih treba najprije radikalno smanjiti, a onda primjenu strogo kontrolisati”, poručuje Sošić.\nIz IA ranije su ukazivali da bi trebalo smanjiti izdatke za jubilarne nagrade (0,4 miliona), službena putovanja (5,4 miliona), reprezentacija (0,5 miliona), izdatke po osnovu ugovora o djelu (8,5 miliona), ostale naknade (11,7 miliona), ostali rashodi za materijal (1,03 miliona) ostale usluge (14,8 miliona) i ostalo (9,3 miliona).\n“Radi se o diskrecionim troškovima čije postojanje u ovoj mjeri nije opravdano ni u redovnim okolnostima. Naša istraživanja pokazuju da se, posebno na linijama označenim sa ‘ostalo’, najčešće pravdaju diskrecioni troškovi koji se odnose na kupovinu poklona, službena putovanja, ugovore o djelu i slično”, ocijenio je Sošić.\nDodaje da na isti način na koji je državni budžet jedinstven pa ne trpi pojedinačne donacije iz jednog kraja u drugi, treba da bude jedinstven i širi javni sektor koji uključuje javna preduzeća i opštine.


Tržišno rešenje: Tuesday, May 15, 2012\nat Tuesday, May 15, 2012 posted by Marko Paunović 27 comments:\nSocioekonomski savet traži formiranje ministarstva koje bi bilo isključivo nadležno za resor građevinarstva "kako bi se sprečilo dalje propadanje te izuzetno važne privredne grane".\nat Tuesday, May 15, 2012 posted by Marko Paunović 4 comments:\nPogledajte ilustraciju nekih od centralnih ideja knjige Machinery of Freddom Davida Friedmana.\nat Tuesday, May 15, 2012 posted by Marko Paunović 7 comments:\nNije lako biti guverner centralne banke koja ima mandat da kontroliše inflaciju i da pospešuje zaposlenost. Sa jedne strane ste kritikovani što ne pospešujete zaposlenost a sa druge što se inflacije izmiče kontroli. Guverneri se verovatno osećaju kao dete koje nije pozvano na žurku na koju ide skoro celo odeljenje. Pretopstavljam da su zbog toga u Fedu iz San Franciska napravili simulaciju da pokažu da ni njima nije lako.\nŠoškić je sa druge strane opravdano nepopularan jer ne može da kontroliše inflaciju iako je to jedini cilj Narodne Banke Srbije. Da bar promene zakon i kažu kako ciljaju i nivo zaposlenosti Šoškića bi možda i pozivali na žurke.\nat Tuesday, May 15, 2012 posted by Lazar Antonić 7 comments:\nPisao sam već o zahtevu nekih naučnika da se ponovo osnuje posebno Ministarstvo nauke i o zahtevu nekih nevladinih organizacija da se "sačuva" Ministarstvo omladine. Danas sam od Centra za praktičnu politiku dobio mejl u kojem se traži i "povratak" Ministarstva za ljudska prava:\nat Tuesday, May 15, 2012 posted by Marko Paunović 8 comments:\nat Tuesday, May 15, 2012 posted by Slaviša Tasić 11 comments:


Trenutak kada je Putin naredio visok nivo pripravnosti za nuklearne snage: Britanski dnevnik analizirao izraz lica ruskog ministra odbrane\nRuski predsjednik Vladimir Putin naredio je u nedjelju da se ruske nuklearne snage podignu na visok nivo pripravnosti, pravdajući to navodnim agresivnim izjavama NATO-a i ekonomskim sankcijama Moskvi.\n„Naređujem ministru odbrane i načelniku Generalštaba da snage za odvraćanje ruske vojske stave u borbenu gotovost“, rekao je Putin na sastanku sa vojnim liderima, koji je prenosila i televizija.\n„Razumijem“, odgovorio je ministar odbrane Sergej Šojgu. Kamera je uhvatila taj trenutak i prilično nelagodan izraz Šojguovog lica.\n„Ovo nije prvi put u poslednje vreme da je Šojgu izgledao veoma neprijatno dok je primao naređenja od Putina“, rekli su dopisnici FT-a.


CF Moto ZForce 1000 - ultimativni ’’side-by-side’’ - Moto Berza\nCF Moto ZForce 1000 - ultimativni ’’side-by-side’’\nKompanija CFMoto je na nedavno završenom EICMA sajmu u Milanu predstavila više novih modela, među kojima i novi ZForce 1000.\nRadi se o ultimativnoj "side-by-side" mašini koja predstavlja potpuno novu platformu, izuzetno atraktivnog dizajna i s potpuno novim agregatom, mašini koja donosi izuzetno iskustvo "off-road" vožnje.\nPomenuti agregat je jedinica zapremine 1.000 kubika, koja donosi oko 80 KS, uz vrhunski odnos snage i težine, a pritom postavljajući nove trendove u segmentu, ne samo prateći postojeće.\nUdobnost kabine, kojom dominiraju kožna sedišta, i spoljašnji izgled dodatno naglašavaju nove kombinacije boja - "Ferrari Red" crvena i "Royal Blue" plava, a ono po čemu se ZForce 1000 posebno ističe je dugačka lista standardne opreme, kao i dodataka kada su performanse i bezbednost u pitanju.\nCrno-bela LCD instrument tabla pruža sve potrebne informacije vozaču, a jasno je pregledna i tokom vožnje noću.\nNaravno, uz sve pomenuto, jedan od glavnih aduta CF Moto ZForce modela očekuje se atraktivna i pristupačna cena.\nNovi CF Moto ZForce 1000 se na tržištu Srbije očekuje u drugoj polovini 2017, a sve dodatne informcije možete dobiti od generalnog uvoznka CF Moto programa za našu zemlju, firme Guevara d.o.o, na sajtu www.motooprema.eu


Позив организацијама цивилног друштва за учешће на тренингу „Управљање пројектним циклусом“ који организирају РеЛОаД пројекат и Општина Рудо | Opština Rudo\nPoziv organizacijama civilnog društva za učešće na treningu „Upravljanje projektnim ciklusom“ koji organiziraju ReLOaD projekat i Opština Rudo\n18. april 2019. 596 pregleda\nProjekat „Regionalni program lokalne demokratije na Zapadnom Balkanu“ (ReLOaD) u saradnji sa Opštinom Rudo objavljuje poziv za organizacije civilnog društva sa područja opštine za učestvovanje na trodnevnom treningu: “Upravljanje projektnim ciklusom (PCM)”.\nTrening se realizuje kao podrška procesu provođenja Javnog poziva za organizacije civilnog društva/nevladine organizacije za predaju prijedloga projekata za finansiranje koji će objaviti Opština Rudo i ReLOaD projekat 19. aprila 2019. godine, a koji će biti otvoren do 30. maja 2019. godine. Tekst javnog poziva će biti dostupan na web stranici Opštine Rudo, www.opstinarudo.com, i na www.ba.undp.org.\nCilj treninga je pružiti predstavnicima organizacija civilnog društva dodatna znanja o upravljanju projektnim ciklusom kako bi mogli sa kvalitetno osmišljenim i napisanim projektnim prijedlozima aplicirati na gore navedeni javni poziv ali i na pozive drugih, domaćih i međunarodnih donatora.\nTrodnevni trening će se održati 22.-24. aprila 2019. godine u Društvenom centru Rudo (u zgradi u kojoj je smješena TV Rudo) sa početkom u 10 h.\nS obzirom da je broj učesnika na treningu ograničen i u slučaju većeg interesovanja za trening, iz jedne organizacije će na treningu moći učestvovati najviše dva predstavnika.\nKrajnji rok za prijavu na trening je 19. april 2019. do 12 sati, na email adresu: projekti@opstinarudo.com ili na broj 058/711-164 (Jelena Šalipur), uz naznaku: Za učešće na treningu „Upravljanje projektnim ciklusom”.\nOrganizacije civilnog društva koje budu odabrane za učešće na treningu će biti kontaktirane 19. aprila 2018. godine kad će im se dostaviti i dnevni red treninga.\nRegionalni program lokalne demokratije na Zapadnom Balkanu (ReLOaD) finansira Europska unija (EU), a provodi Razvojni program (UNDP).\nPoziv organizacijama civilnog društva na javnu raspravu


Nedeljni horoskop od 25. aprila do 1. maja - Harper‘s Bazaar\nNedeljni horoskop od 25. aprila do 1. maja\nPotreba za izolacijom i distancom je sve jača, što je i poželjno ukoliko radite na planiranju ili čekate da informacije koje su vam potrebne pronađu put do vas. Komunikacija sa vama bliskim ljudima može biti svedena na minimum, ali je dostizanje duševnog mira ono što će vam pomoći da se pripremite za aktivan kraj proleća i početak leta. Napravite maraton serija i filmova ili odaberite da svoju aktivnost ispoljite kroz neku duhovnu disciplinu.\nSvoje ciljeve možete podrediti ciljevima grupe u kojoj se nalazite. Pojačana empatija i saosećanje vodiće vas ove nedelje, gde ćete u pojedinim slučajevima staviti tuđe potrebe ispred svojih. Neki od pripadnika ovog znaka pronaći će ljubav unutar kruga prijatelja i poznanika, dok će drugi obratiti pažnju na "princa na belom konju" koji im se našao kada im je bilo potrebno. Predostrožnosti radi - skinite ružičaste naočare sa očiju.\nTajni planovi, sastanci i razgovori i preliminarni dogovori je ono što će obeležiti ovu sedmicu mnogim Blizancima. Čvrsto se držite svojih stavova i principa, dok je želja za konkretizacijom željenih ciljeva jako prisutna. Situacija na poslovnom planu je bez većih dešavanja i oscilacija i čini se da novine koje su nedavno implementirane ležu na svoje mesto. Nagrada u vidu povišice dočekaće najkreativnije među ovim znakom zodijaka.


Zašto nema mladih na protestima? 3 glavna razloga | Talas.rs\nPre zvanične šetnje na poslednjim protestima u Beogradu, grupa studenata sa Pravnog fakulteta i grupa studenata koja je krenula iz studentskog doma 4. april udružile su svoje kolone na Slaviji. Iako je ovo dobar primer studentskog političkog aktivizma, svako ko je bio na dosadašnjim protestima primetio je da su mladi manjina, što je velika promena u odnosu na proteste devedesetih kada su oni bili značajan deo napora da se promeni vlast.\nOsim lenjih fraza i optužbi da mladi danas „radije gledaju u telefon“, malo je dublje rasprave o tome zašto oni koji treba da provedu narednih 50-ak godina u Srbiji ne nalaze za shodno da protestuju protiv režima koji nije garancija sigurne i slobodne budućnosti.\nPošto je izvesno da je neko ko ima 20 godina do neke mere svestan stanja u Srbiji, potrebno je pronaći druge odgovore koji nisu čista nezainteresovanost. Participacija mladih u politici je složena tema, ali postoje 3 faktora koja doprinose tome da mlada osoba bude retkost na protestima.\n1.Pretpostavljamo da ćemo otići iz Srbije\nSvake godine Srbiju napusti oko 40 hiljada mladih ljudi, a veliki broj njih je i fakultetski obrazovano. Ekonomska situacija gura ljude iz zemlje sve većom brzinom što je prikazano i u podatku da je prema istraživanju prošle godine 60% osoba uzrasta od 15 do 30 godina planiralo da ode iz Srbije.\nOva realnost je dobro poznata onima koji sede u studentskim domovima. Ukoliko ste već isplanirali svoju budućnost u nekoj uspešnoj evropskoj zemlji, nema mnogo motiva za pobunu protiv sadašnje vlasti. Ako želite da napustite Srbiju, zašto biste išli na protest? Zašto biste ulagali vreme i energiju da biste možda poboljšali demokratiju u zemlji u kojoj uskoro nećete živeti?\nČinjenica da je veliki broj mladih spreman da ode u inostranstvo i ostavi sve poznato iza sebe govori o tome koliko je čvrsta vera da je značajna promena u Srbiji nemoguća ili daleka. U takvoj situaciji, to što ne idete na protest nije ni na koji način podrška režimu, već samo kapitulacija pred činjenicom da ovo nije mesto na kom želite da provedete svoj život.\n2. Niko ne komunicira sa mladima\nDosta izlizana, ali tačna, jeste tvrdnja da u srpskoj politici trenutno ima malo mladih ljudi koji su vidljivi. S druge strane, protesti devedesetih su imali veliki broj mladih lidera, što danas prosto nije slučaj.\nIako njihovo prisustvo nije nikakav plus sam po sebi, mladi često bolje znaju kako da približe svoju poruku drugim mladima. Posledica ovoga je da opozicione partije ne prave neke posebne napore da komuniciraju sa mladima i prilagode svoju poruku njima.\nČesto deluje da opozicija računa na bezuslovnu podršku omladine jer u njoj postoji „mladalački entuzijazam“ za otpor, ali ona će izostati ukoliko se ne pokaže da postoji razumevanje za probleme koji se tiču mladih. Takođe, mlada lica bi premostila generacijski jaz i sigurno imala više uspeha u komunikaciji.\nApatija kod mladih nije nikakvo prirodno stanje već posledica političke scene koja je izabrala da nas ignoriše i ne pravi nikakav apel za našim učešćem.\n3.Odrasli u doba političkog pesimizma\nZa generacije koje se samo kroz tragove sećaju 5. oktobra i događaja nakon toga, drastično je drugačiji prvi susret sa politikom u odnosu na one starije.\nNakon promena 2000. godine postojao je neki nivo optimizma i iskrene vere u to da će demokratija i ekonomsko blagostanje konačno doći. Ovo je utihnulo ubistvom Zorana Đinđića, a od tada je nada u bolje sutra svake godine bivala sve manja. Upravo taj period razočaranja u demokratiju i demokratske promene definisao je odrastanje velikog broja mladih.\nAko ste rođeni 1997. godine onda se ne sećate velikih očekivanja i uzbuđenja mnogih koji su godinama čekali pad Miloševića. Međutim, dobro se sećate perioda kad je nastao narativ da su svi političari „isti“ i kada je licitiranje datuma ulaska u Evropsku uniju postalo predmet šale.\nKada ste odgajani u vremenu gde su mnogi osećali veliku poraženost obećanjima demokratije, teže vam je da pronađete entuzijazam kao i smislenu budućnost u protestu i potencijalnoj promeni vlasti. Ovo naravno ne znači da smo determinisani socijalizacijom, ali je politički pesimizam duboko usađen u veliki deo mladih i potrebno je dosta motivacije da bi se to promenilo.\nNe uzimajte prisustvo mladih zdravo za gotovo\nNaravno da postoje razlozi zbog kojih mladih ne idu na protest, a koji su zajednički i ostalim demografskim grupama. Nepoverenje u opozicione političare, strah i ideološka neslaganja sa opozicionim predlozima zajednički su motivi za sve generacije protestnih apstinenata.\nUkoliko opozicija želi više mladih na protestu, neka počne sa davanjem prostora mladima unutar svojih partija i slanjem poruka koje kao ciljnu grupu imaju specifično mlade i njihove probleme. Mladi, a naročito studenti, bili su kroz istoriju integralan deo političkih promena i pobuna. Ukoliko ovi protesti ne mogu da izmame studente na ulice, vreme je da se pogleda u sopstveno dvorište i odustane od lenjih odgovara poput onog da nas nema na šetnji jer vreme provodimo na Instagramu.\nTAGS: 1 od 5 miliona mladi Protesti


Beba sa praga crkve u Čajetini dobila ime Jovan Gavrilović – ZoomUe\nČAJETINA – Jovan Gavrilović, rođen 9. oktobra 2018. godine u Čajetini, podaci su koji će od danas stajati u matičnim knjigama za dečaka koji je nađen na pragu crkve u Čajetini, potvrdjeno je za ZOOMUE u Centru za socijalni rad u Čajetini koji je određen kao privremeni staratelj deteta.\nIme Jovan dečak je dobio po svecu Jovanu Bogoslovu koji je Srpska pravoslavna crkva slavila kada je dečak nađen, a prezime Gavrilović po crkvi na čijem pragu je nađen, a koja je posvećena Svetom arhanđelu Gavrilu. Za datum rođenja je određen 9. oktobar, kada je dečak i pronađen, jer su doktori naveli da je rođen samo nekoliko sati pre.\nDečak se nalazi na odeljenju neonatologije Opšte bolnice u Užicu i kako nam je rečeno u toj ustanovi dobrog je opšteg stanja, napredovao je 700 grama i sada je težak 3,7 kilograma. On će, potvrđeno je za ZOOMUE, do 9. novembra biti izveden na Dečije odeljenje gde će boraviti dok se ne završi proces određivanja hraniteljske porodice u koju će biti smešten.\nNext story Počeo 23. Jugoslovenski pozorišni festival (VIDEO)\nPrevious story Od samoukog do vrhunskog nožara (VIDEO)


OČIŠĆENO 970 TONA SMEĆA ZA 15 DANA: Uklonjene divlje deponije u Grockoj\n26. 01. 2022. u 15:34\nNajkritičnije je bilo u Vrčinu u Avalskoj ulici, zatim u Vinči u Svatosavskoj, potom duž put pored plantaža u Boleču, kao i u Begaljici i Zaklopači.\n- Naše ekipe su danonoćno na terenu, i svakodnevno se čiste lokacije u svim naseljima - ističu nadležni iz "Eko Grocka". - Sistem je takav da svako domaćinstvo poseduje kante koje naši radnici prazne dva puta nedeljno. Međutim, na terenu se susrećemo sa brdima otpada, jer građani ne biraju mesta za odlaganje smeća, zbog čega se stvaraju divlje deponije.\nU saradnji sa nadležnima iz Opštine Grocka, ekipe ovog preduzeća i dalje po pozivu građana izlaze na teren i odvoze kabasto smeće. Ipak, oni apeluju na sve Gročane da smeće odlažu u ambalažu predviđenu za otpad, kao i da ne okreću kontejnere i ne bacaju van ograničenog prostora. Napominju i da uništeni nameštaj i stare stvari mogu samo da krejm svakog meseca ispred svojih dvorišta, kako bi ih ekipe odnele.\nGrocka divlje deponije Beograd vesti eko Grocka


Vitamin koji nas leči od zagađenog vazduha | Edukacija\nKako izgleda savršena porcija hrane? 27/06\nStanovnici cele planete se suočavaju sa problemom zagađenog vazduha, iako se svim silama radi na smanjenju zagađenja inovativnom tehnologijom kao i restrikcijom štetnih gasova, zadnjih decenija zagađenje na zapadnom Balkanu je alarmantno.\nKako podaci iz svetske zdravstvene organizacje kažu, više od 90 posto ljudske populacije na svetu živi u područijima gde zagađenje vazduha prelazi granice. Naučnici dugo sumnjaju da PM 2.5 (sitne čestice u vazduhu) izazivaju epigenetske promene u našim ćelijama koje mogu da ugroze naše zdravlje.\nKada je o našem glavnom gradu reč, sistem za praćenje kvaliteta vazduha, kojim upravljaju zvanične institucije u Srbiji, pokazuje da koncentracija štetnih materija u vazduhu, posebno PM čestica, u gradovima redovno premašuje bezbedonosne granice za kvalitet vazduha preporučene u smernicama Svetske zdravstvene organizacije. Slična situacija je i u drugim većim gradovima Srbije.\nUpravo iz tog razloga, međunarodni tim naučnika je 2017. godine uradio kliničko ispitivanje u želji da saznaju kako efekat izlaganja koncentraciji zagađenog vazduha od PM 2.5mogu da budu ublaženi dnevnim suplementima vitamina B koji sadrže 2.5 mg folne kiseline, 50 mg vitamina B6 i 1 mh vitamina B12.\nU istraživanju, koje je objavio magazin Nacionalna Geografija Srbija, je učestvovalo deset volontera koji su prvo bili izlagani čistom vazduhu, a davan im je placebo kako bi izmerili njihove osnovne reakcije. Kasnije su isti ispitanici testirani velikim dozama vitamina B i bili su izlagani veoma zagađenom vazduhu koji sadrži visok nivo PM2.5.\nRezultati istraživanja su otkrili da četvoronedeljno izlaganje suplementima vitamina B ograničava efekat PM 2.5 između 28 i 78 odsto na deset genetskih lokacija. Istraživaći su pronašli da se slična redukcija ogleda i u mitohondrijalnom DNK, delovima ćelija koji generišu energiju.\nNaučnici ipak ističu da ova studija ima mnogo ograničenja, poput malog broja ispitanika, a i manje informacija o količini vitamina B koja izaziva reakciju, kao i da su potrebna podrobnija istraživanja i ispitivanja, rezultati ove studije su ohrabrujući i možda sadrže ključ umanjenja štetnosti zagađenog vazduha.


By darkopalibrk July 7, 2020 July 7, 2020\nLeave a Comment on SZO: Postoji mogućnost da se covid-19 prenosi vazduhom\nSvjetska zdravstvena organizacija priznala je juče da „postoje dokazi“ da se novi koronavirus prenosi vazduhom, nakon što je grupa naučnika pozvala ovu globalnu organizaciju da ažurira svoje smjernice o tome kako se ova respiratorna bolest širi među ljudima.\n„Razgovarali smo o mogućnosti transmisije vazduhom i kapljične transmisije kao načinima prenosa kovida-19“, kazala je Marija fon Kerkov, šefica tehničkog tima za pandemiju koronavirusa u SZO.\nSZO je prethodno saopštila da se virus koji izaziva kovid-19 primarno širi preko kapljica koje zaražena osoba izbacuje iz nosa i usta i koje brzo padaju na tlo.\nMeđutim, u otvorenom pismu ovog agenciji sa sjedištem u Ženevi, objavljenom u ponedjeljak u žurnalu Kliničke infektivne bolesti, 239 naučnika u 32 zemlje naveli su dokaze za koje tvrde da pokazuju da lebdeće čestice virusa mogu zaraziti osobu koja ih udahne.\nZbog toga što te čestice mogu duže ostati u vazduhi, naučnici su pozvali SZO da ažurira smjernice.\nBenedeta Alegranci, šefica tima za prevenciju i kontrolu zaraze u SZO kazala je da postoje dokazi o transmisiji koronavirusa vazduhom, ali da nijesu definitivni.\n„Mogućnost prenosa kroz vazduh u javnim okruženima – naročito u specifičnim uslovima, gužvama, zatvorenim i slabo provjetrenim prostorima – nemoguće je odbaciti“, kazala je ona.\nSvaka promjena koju bi SZO napravila u procjeni rizika od prenosa može uticati na sadašnje smjernice o držanju fizičke distance od najmanje jednog metra. Vlade koje se oslanjaju na SZO za smjernice, takođe bi morale da prilagode mjere javnog zdravlja u cilju suzbijanja širenja virusa.\nFon Kerkov je kazala da će SZO u narednih nekoliko dana objaviti naučni izvještaj u kojem će sažeti poznate informacije o načinima prenosa virusa.\n„Sveobuhvatan paket intervencijaje potreban kako bi se zaustavila transmisija“, kazala je ona.\nTags: COVID 19 mogućnost prenošenja putem vazduha svjetska zdravstvena organizacija\nPrevious Entry Afera “Možura”: Evropska komisija očekuje odgovor crnogorskih institucija na optužbe o korupciji\nNext Entry UP: Krivična prijava protiv 7 osoba u Pljevljima, prekršili mjeru zabrane okupljanja u objektima stanovanja


OSUDA STUDENTSKOG NATO SAMITA U BEOGRADU\nNova komunistička partija Jugoslavije (NKPJ) i Savez komunističke omladine Jugoslavije (SKOJ) najoštrije protestuju protiv održavanja studentskog samita Sim NATO u Beogradu u organizaciji Asocijacije za međunarodnu saradnju i dijalog (AFIKAD), manifestacije koja predstavlja uvredu za sve slobodoljubive i pravdoljubive građane Srbije.\nTaj sramni čin naišao je na gnev i odbacivanje od strane anti-imperijalističke i patriotske javnosti a svoj protest je iskazala i grupa progresivnih studenata, prisutnih na skupu, istakavši transparent „Ne zaboravljamo, ne opraštamo, ne u NATO“ i skandirajući parole „ NATO ubice napolje iz Srbije“ i „Neće proći NATO gangsteri“. NKPJ i SKOJ ocenjuju da je održavanje jednog takvog skupa u Beogradu potpuno grozomorno, drsko i zlonamerno. Nakon Nato konferencije u glavnom gradu naše zemlje 2011. godine, u organizaciji tadašnjeg pro-imperijalističkog buržoaskog režima, Sim NATO predstavlja novi pokušaj afirmacije reakcionarnog delovanja udarne vojne pesnice zapadnog imperijalizma NATO na našim prostorima.\nReč je o vojnom savezu koji je zarad pljačkaških imperijalističkih interesa izvršio zločinačku agresiju na Saveznu Republiku Jugoslaviju 1999. godine a nakon toga okupirao južnu srpsku pokrajinu Kosovo i Metohiju i na njoj izgradio najveću vojnu bazu na Balkanu „Bondstil“ i stvorio preduslove za razbijanje savezne države, kao nukleusa za obnavljanje Socijalističke Federativne Republike Jugoslavije. Reč je o vojnom savezu zapadnog imperijalizma koji je prethodno razbio našu socijalističku domovinu, SFRJ i izazvao krvavi bratoubliački rat na njenim prostorima. NATO je odgovoran i za zločinačko bombardovanje Republike Srpske i zarad ekspanzionističkih vojnih ciljeva svojih nalogodavaca iz Vašingtona i Brisela vojno je prisutan na prostoru Bosne i Hercegovine, Kosova i Metohije i Makedonije. NATO je zločinačka neprijateljska organizacija koja je nanela neizmerno zlo našem narodu i državi i bilo kakva njegova propaganda u slobodoljubivom Beogradu nije dobrodošla.\nNATO nije samo neprijatelj Srbije, već i svih slobodoljubivih i progresivnih naroda sveta. Nato je neprijatelj svih onih koji se nađu na putu ekspanzionističkim i pljačkaškim interesima zapadnog, na prvom mestu američkog imperijalizma. Kao takav Nato je najveća opasnost za mir u svetu jer upravo ta agresivna vojna organizacija i stvara konflikte i izaziva ratne sukobe širom sveta. Da je to zaista i tako potvrđuju i za debatu predviđene „ bezbedonosne teme“ na Sim Nato koje opravdavaju imperijalističke pritiske na Demokratsku Narodnu Republiku Koreju, Siriju, Iran i Egipat i približavanje tog agresivnog vojnog pakta granicama Rusije. NKPJ i SKOJ će uvek dizati svoj glas protiv agresivne imperijalističke politike Nato, organizovanjem protestnih akcija i edukacijom suprotstaviće se pokušaju propagiranja politike tog zločinačkog vojnog saveza na našim prostorima i uvek će se solidarisati sa svim slobodoljubivim narodima i državama koji su na udaru imperijalističkih agresora iz NATO. NKPJ i SKOJ koriste i ovu priliku da zatraže da okupatorske trupe Nato odmah napuste teritoriju Kosova i Metohije, Bosne i Hercegovine i Makedonije kao i svih drugih zemalja Balkana gde su prisutne.\nNATO ubice, nikad dobrodošle! – Neće proći NATO gangsteri!\nŽivela anti-imperijalistička borba slobodoljubivih naroda i država sveta!\nBeograd, 14. novembar 2013. god.


Biopsija i grudvice u dojci\nod Admin taj Ned 13 Dec 2009 - 13:17\nIzrasline u dojci koje se prstima mogu opipati, ali na ultrazvuku deluju benigno, nije nužno odmah proveravati biopsijom, naročito kod mlađih žena, poručuje američki tim stručnjaka sa Univerziteta Virdžinije.\nDr Dženifer Harvi, vođa istraživanja sprovedenog na ovom Univerzitetu Virdžinija, smatra da bi kod takvih opipljivih promena (koje su čvrste, a ne tečnošću ispunjene ciste), koje deluju dobroćudno na ultrazvuku, bilo dovoljno umesto trenutne biopsije zakazati kontrolu kroz šest meseci.\nTim iz Virrdžinije je do tog zaključka došao prateći 375 "opipljivih lezija" u grudima 320 žena tokom više godina. Nakon tog perioda samo se jedna od praćenih grudvica pretvorila u karcinom.\nBiopsiju bi, prema mišljenju dr Harvi, trebalo obaviti samo pod uslovom da klinički pregled izaziva zabrinutost i ukoliko se izraštaj povećava.\nOvakvim postupkom izbegle bi se mnoge nepotrebne biopsije i ostvarile znatne uštede, naglašavaju dr Harvi i njene kolege.


RS nastavlja izgradnju “Južnog toka” | Radio Televizija BN\nRS nastavlja izgradnju “Južnog toka”\nRepublika Srpska će intenzivno nastaviti s aktivnostima na realizaciji projekta "Južni tok" uprkos opstrukcijama koje postoje na nivou BiH i tekućim problemima na relaciji EU – Rusija.\nRepublika Srpska 04.06.2014 | 21:31\nIstakli su to danas iz kompanije "Gas-Res", koja će u perspektivi biti zadužena za realizaciju projekta kraka "Južnog toka" kroz RS, a nakon što je Evropska komisija donijela odluku da suspenduje radove na izgradnji ovog ruskog gasovoda kroz Evropsku uniju.\nNaime, iz Evropske komisije insistiraju da se ponovo revidiraju bilateralni sporazumi koje je Rusija potpisala s članicama EU, a koji se odnose na sprovođenje projekta "Južni tok". Zvanični Brisel je zategnuo odnose s Moskvom jer smatra da Rusija ne doprinosi smirivanju situacije u Ukrajini, te je ocijenio da Rusi ne poštuju stavke Trećeg energetskog paketa prilikom realizacije izgradnje "Južnog toka" kroz Evopu.\nSlobodan Puhalac, vršilac dužnosti direktora "Gas-Resa", govoreći o mogućim posljedicama novonastalih odnosa na relaciji EU - Rusija, istakao je da projekat "Južni tok" u RS treba posmatrati u kontekstu njegove sudbine u ostalim evropskim zemljama, a prije svega u Bugarskoj i Srbiji, jer preko tih zemalja gasovod i dolazi do RS.\n"U stalnim smo konsultacijama s ruskim partnerom 'Gazpromom', ali pratimo i stavove EU, Srbije i Bugarske po ovom pitanju. Nadamo se da će prekinuti razgovori na liniji Evropska energetska zajednica - Rusija biti nastavljeni i da će biti pronađena kompromisna rješenja koja će ubrzati realizaciju projekta", rekao je Puhalac.\nRS u ovom trenutku preostaje da sačeka raspetljavanje ovog velikog Gordijevog čvora u odnosima EU i Rusije, kaže Puhalac i ističe kako se nada da će ekonomski interesi i sigurnost snabdijevanja jugoistočne Evrope gasom nadvladati političke.\n"Više je nego očigledno da je na sceni puna, neosnovana, politička opstrukcija projekta 'Južni tok'", ističe Puhalac i dodaje da će "Gazprom", zajedno s akcionarima na ovom projektu, njemačkim "Vintershalom", francuskim EDF-om i italijanskim ENI-jem, sigurno pronaći način da se ostvare, prvenstveno, ekonomski interesi.\nOn je konstatovao da se projekat "Južni tok" u RS realizuje u skladu s aktivnostima koje su jasno utvrđene potpisanom "mapom puta" između RS i "Gazproma". Govoreći o eventualnim posljedicama po RS ukoliko ne bude poštovala odluke Evropske komisije, rekao je da je RS dosad nastojala da sprovede sve zahtjeve Evropske energetske zajednice.\n"U tom smislu RS je ispoštovala veći dio zahtjeva Drugog energetskog paketa, koji je trenutno na snazi, do početka primjene Trećeg energetskog paketa 1. januara 2015. godine", konstatovao je on. Puhalac je dodao da RS nije jedina u regionu koja se suočava s vještački postavljenom dilemom EU ili Rusija.\n"RS u ovom mnoštvu različitih interesa mora pronaći sopstveni interes, koji će joj garantovati energetsku stabilnost i održivost u narednom periodu, a samim tim i ekonomsku i političku snagu", rekao je Puhalac.\nDa sam na mestu Putina, preventivno bih zatvorio severni tok. Pa kad se na jesen budu smrzavali, privreda ušla u recesiju,a blesava evropa zavisili od ukrajinskog zezanja, počeli bi da misle svojom glavom, a ne američkom. Ili im treba američki tutor, pošto su retardirani!\nBaja se ugradio\nMislim da bi trebali prvo završiti aerodrom u Trebinju pa tek onda početi sa "južnim tokom",raditi istovremeno na ovako velikim projektima je izazov i za stabilnije zemlje od nas.\nplin i mi\nVec imamo infrasteukturu i podmirujemo sve potrosace tako da pored starog novi gaaovod nam ni ne treba jer nema ko da trosi taj novi gas. A i kad se zavrsi ta promasena inveaticija pitanje je veliko dal ce i kuda da dodje gas i ko ce mpc da ga plati. A i rusi nemaju osim Bugarske nikakvu alternativu\nMilokrad Laktašenko opet nešto počeo obećavati, ka što je obećao mnogo štošta a ništa nije urađeno. Ako Južni tok prođe kao aerodrom u Trebinju od Južnog slijepog crijeva za RS-ku nema ništa, jer iz Federacije neće pristati na ultimatum Milokrada Laktašenka.


source.ba | UNSA: Redovni studenti samo će jednom moći obnoviti godinu\nUNSA: Redovni studenti samo će jednom moći obnoviti godinu\nPrijedlog zakona o visokom obrazovanju naći će se pred zastupnicima Skupštine KS 24. maja, iako nijedan prijedlog od 84 koje je uputio Senat UNSA-e za poboljšanje zakona nije razmatran, piše agencija Patria. Iz Ministarstva je obrazloženo da su zakasnili sa predajom svojih prijedloga. Zanimljivo je da su prihvaćeni prijedlozi koji su stigli do 3. februara iako je Komisija koja je pregledala pristigle materijale formirana tek u drugoj polovini februara.\n- Ukoliko redovni student više od jednom obnavlja godinu studija u toku prvog ciklusa studija gubi status budžetski finansiranog studenta, ali može studij nastaviti u statusu redovnog samofinansirajućeg studenta.\nTagovi: UNSASkupstina KSZakon


Naslovna / Zvezde i Poznati / Pop Kultura / Radio S: Nataša Bekvalac otvorila projekat “Pet veličanstvenih”\nRadio S: Nataša Bekvalac otvorila projekat “Pet veličanstvenih” iza koga se potpisuje Radio S I kompozitorka Sara Milutinović startovao je danas tačno u podne na talasima Radija S.\nU emisiji “Dan sa Natalijom“ Nataša Bekvalac predstavila je svoju pesmu „Žeton“ sa kojim je zvanično otvorila ovu akciju najslušanijeg radija u Srbiji. U isto vreme na zvaničnom Youtube kanalu Radija S objavljen je i video spot za ovu pesmu.\nPored Nataše Bekvalac u ovom projektu učestvuju i Jelena Tomašević, Aleksandra Radović, Emina Jahović i Marija Šerifović, a sledeća sreda 15. Jun zakazana je za premijeru pesme „Život u koferima“ Jelene Tomašević.\nIdeja Radija S je da na ovaj način promoviše muziku, ali i da svim slušaocima pokloni pet novih hitova i video spotova uz koje će uživati u predstojećim letnjim mesecima, ali i tokom cele godine.\nSve aktuelnosti u vezi sa projektom „Pet veličanstvenih“, ekskluzivne premijere, intervjue i aktuelnosti možete pratiti na Facebook stranici Radija S, ali i ukoliko redovno slušate Radio S.\nSpot za pesmu:\nZa muziku je počela da se interesuje još kao jako mala, pa je tako Nataša Bekvalac, trenutno najpopularnija pop pevačica u Srbiji, jedan od svojih prvih većih nastupa imala davne 1990. u tada najpopularnijoj dečijoj emisiji “Muzički tobogan”. Već tada se znalo da će postati zvezda. Deset godina kasnije, nakon raznih nestašluka koje je pravila, pa čak i bežala od kuće zbog ljubavi, Nataša je odlučila da se osamostali. Završila je višu trenersku školu u roku, a onda uz pomoć roditelja, Mire i Dragoljuba (poznatog fudbalskog trenera) Bekvalca, kupuje stan u Novom Sadu, a onda 2001, shodno promenama na koje se odlučila, izdaje i prvi album pod nazivom “Ne brini”. Od početka karijere bila sam iskrena, iako sam marketinški grešila – rekla je jedna od najpopularnijih pop pevačica još u vreme kad nije ni slutila šta će joj se u životu sve izdešavati. Posle Dačine saobraćajke, često su je optuživali za neverstvo i spajali je sa raznim muškarcima, ipak ona je i dalje u braku sa Danilom Ikodinovićem sa kojim ima i ćerku Hanu\nPredhodno RASPISAN KONKURS ZA 3. UNFEST 2016\nSledeće OTVOREN OSMI MIKSER FESTIVAL!\nI taman kada pomislite da vas kompanija „Miss YU“ ne može više ni sa čim …\nKralj narodne muzike Šaban Šaulić sinoć održao koncert u beogradskoj Areni kojim je obeležio 50 …\nNaslednici Majkla Džeksona prodali Soni/ATV\nReditelj Milan Nešković ovogodišnji je dobitnik nagrade za režiju “Ljubomir Muci Draškić”\nZnačajno mesto na Bledu


Projekat GIMNAZIJALACA stigao do RIMA - Srbobran Danas\nUčenici Gimnazije i ekonomske škole „Svetozar Miletić“ Srbobran učestvovali su na Globalnom dečijem samitu u Rimu, od 27. do 30. novembra 2019. gde su predstavili svoj projekat „Telefon iskluči, u društvo se uključi“, koji su realizovali tokom proleća u svojoj školi.\nOvaj događaj okupio je oko 2000 dece iz 47 zemalja, pod parolom „I can“ (ja mogu). Reč je o međunarodnom edukativnom programu „Design for change“, čiji je cilj da pomogne mladima da iskažu svoje ideje za bolji svet i da ih ostvare. Uz pomoć DFC metodologije, mladi uočavaju probleme u lokalnoj zajednici, zamišljaju i sprovode rešenja, koja dovode do promena. Na taj način razvijaju kritičko mišljenje, saradnju, preduzetnički duh i postaju društveno angažovani i odgovorni. Svi prikazani projekti na ovom događaju, podržani su velikim aplauzom, čime su mladi ohrabreni da nastave da budu pokretači promena i da menjaju svet na bolje.\nSrbobransku ekipu su činili učenici: Jelena Gajinović, Tijana Mladenović, Sanja Lačanin, Anđela Gazivoda i Mihajlo Tasovac, sa svojom mentorkom Sofijom Madžgalj, prof. psihologije, koja je vodila učenike na ovo nagradno putovanje u Rim. Pored predstavljanja projekata, gimnazijalci su imali priliku da upoznaju decu iz celog sveta, da se druže, razmene ideje i iskustva, upoznaju znamenitosti Rima, posete Vatikan…\nPre odlaska u Rim, ovaj tim je svoj projekat predstavio u Beogradu, na proslavi „Ja mogu“, u organizaciji „Vega omladinskog centra“, koji je predstavnik „Design for change“ u Srbiji. Učenici su se sa putovanja vratili puni utisaka, sa željom da nastave da rade na sličnim projektima i da svoja iskustva podele sa drugima.\nUčenici se ovim putem zahvaljuju Opštini Srbobran, koja je snosila troškove putovanja u Rim.\n28. marta 2020., 21:38


KAKVA JE SUDBINA NIKOLIĆA\nod Admin taj Pon 8 Sep 2008 - 16:48\nDoskorašnji potpredsednik radikala ima tri mogućnost: da ostane u SRS-u, ali marginalizovan, da osnuje svoju stranku ili ode u političku penziju.\nTeška odluka... Nikolić brzo mora da odluči gde će nastaviti političku karijeru\nPolitički analitičari podeljeni su u oceni kojim bi putem trebalo da krene Tomislav Nikolić. Dok Marko Blagojević iz CeSID-a misli da bi Nikolić postigao uspeh osnivanjem nove stranke, Đorđe Vukadinović tvrdi da su pojedini delovi DS-a, mediji i tajkuni politički sahranili doskorašnjeg zamenika predsednika SRS-a. Branko Radun veruje da će Nikolić ipak ostati radikal, a političari uglavnom ne žele da daju prognozu njegove političke budućnosti.\nNikoliću, da li si se sastajao s Tadićem?\nPotpredsednik SRS-a Dragan Todorović kaže da će strankom do izbora novog zamenika predsednika rukovoditi Vojislav Šešelj, Predsednički kolegijum, Centralna otadžbinska uprava, okružni i opštinski odbori.\n- Nikolićeva ostavka je lični čin koji SRS neće komentarisati. Radikali su jači nego ikada, jer naše članove povezuje ideologija srpskog nacionalizma. Uveren sam da nijedan poslanik, pa ni Nikolić, neće glasati za ratifikaciju SSP-a, jer na Predsedničkom kolegijumu 14 od 15 članova bilo je protiv - rekao je Todorović. On je dodao da nije tačno da je bilo pritisaka da radikali ne glasaju za SSP.\n- Mediji plasiraju netačne informacije, a Nikolić tome doprinosi. Ovde se postavlja jedno drugo pitanje, na koje nismo dobili odgovor, a to je da li se Nikolić sastajao sa Borisom Tadićem. Nikolić bi, istine radi, trebalo to da kaže - rekao je Todorović.\nU SRS-u kažu da će Tomislav Nikolić ostati njihov poslanik.\n- Nikolić će ostati član SRS-a i poslanik u parlamentu, jer je ostavku podneo samo na funkcije potpredsednika stranke i šefa poslaničkog kluba. Uveren sam da se on neće protiviti odlukama SRS-a i da će glasati u skladu sa njima - istakao je visoki funkcioner radikala Dragan Todorović.\nProgramski direktor CeSID-a Marko Blagojević ocenjuje da bi bilo logično da Nikolić nastavi političku karijeru.\n- To bi bilo i racionalno, s obzirom na to koliki on politički potencijal ima. Istina je da bi on mogao da ostane član SRS-a i da bude njihov poslanik, ali bi to značilo da bi bio prilično pasivan. Mislim da bi bilo logičnije da Nikolić oformi novu političku partiju i da se obrati umerenijim simpatizerima radikala, na čemu bi i mogao da zasnuje svoj eventualni uspeh. Ipak, svaka odluka ima više dimenzija, pa je sada teško reći šta je pametnije - ističe Blagojević.\nAnalitičar Đorđe Vukadinović, međutim, kaže da Nikolić ne bi stekao veliku korist osnivanjem nove partije.\n- Ukoliko se ne odluči na miran odlazak, već osnuje svoju stranku, on bi u izvesnoj meri mogao da ošteti SRS, ali ne i da sebi pribavi veću političku korist. Mislim da veliki rascep u SRS-u u ovom trenutku nije realan, osim ako bi kojim slučajem i Aleksandar Vučić odlučio da se prikloni Nikoliću - kaže Vukadinović, i dodaje da je Nikolić pre godinu dana mogao „komotno da preuzme stranku sa Vučićem i Majom Gojković".\nNovi potpredsednik dogodine na kongresu\nKongres SRS-a na kome bi trebalo da bude izabrano novo rukovodstvo, pa i novi potpredsednik, biće održan sledeće godine, rekao je funkcioner SRS-a Milorad Mirčić. Prema Statutu stranke, redovno zasedanje kongresa održava se svake četiri godine, iako se do sada najčešće održavalo na tri godine. Statut predviđa i mogućnost vanrednog kongresa, i to na zahtev predsednika stranke, jednog izvršnog odbora ili jedne petine opštinskih odbora. Nadležnosti kongresa su da bira i opoziva predsednika i zamenika predsednika, članove Centralne otadžbinske uprave ili upravu u celini.\n- Međutim, Šešeljev štrajk glađu u Hagu i dva šokantna poraza Nikolića na predsedničkim i parlamentarnim izborima vratili su Šešelja kao centralnu figuru stranke. Zbog ostavke Nikolića najviše razloga za zadovoljstvo imaju Vojislav Šešelj i neki delovi DS-a. Političari, mediji i tajkuni naklonjeni DS-u su poslednjih nedelja podsticali i ohrabrivali Nikolića da preuzme SRS, iako su za to izabrani i loš trenutak i loša tema. Oni su politički sahranili Nikolića, ohrabrujući ga za sukob sa Šešeljem i istovremeno mu uskraćujući podršku u vidu vlasti i moći na bilo kom nivou - tvrdi Vukadinović.\nPolitičari: Lična odluka\nAnalitičar Branko Radun veruje da je najrealnija opcija da Nikolić ostane u SRS-u kao poslanik.\n- On je toliko toga dao toj stranci i možda je najzaslužniji za uspeh radikala. Zato verujem da će ostati u stranci. S druge strane, vidimo da oni koji su pravili nove stranke nisu imali mnogo uspeha, a Nikoliću je rano za penziju. Konačno, teško da bi mogao da preuzme stranku, budući da trenutno u njoj nema većinu - kaže Radun.\nPolitičari iz drugih stranaka uzdržavali su se juče od komentarisanja Nikolićeve budućnosti. Miroslav Markićević iz NS-a kaže za Press da se ne raduje „takvim stvarima, bez obzira o kojoj je stranci reč".\n- To je unutrašnja stvar SRS-a i lična Nikolićeva odluka - ističe Markićević.\nŠef poslaničke grupe SPS-a Branko Ružić naglašava da je „neumesno komentarisati takve stvari", dok Željko Tomić iz DSS-a ocenjuje da je „Nikolić sam izabrao svoju sudbinu".\n- Ovo je tektonski potres na našoj političkoj sceni i mislim da iza Nikolićevog imena neće stajati tako veliki uspeh kakav je imao kao zamenik predsednika SRS-a. Oni svoj uspeh duguju svom jedinstvu - kaže Tomić.\nToma da sedi i da ćuti... Vojislav Šešelj\nŠEŠELJ TRAŽIO TOMINO IZBACIVANJE\nBEOGRAD - Predsednik Srpske radikalne stranke Vojislav Šešelj predložio je iz Haga da se Tomislavu Nikoliću oduzme poslanički mandat, pa čak i da bude isključen iz stranke „ako previše bude talasao", ali se od toga zasad odustalo, saznaje Press od izvora iz vrha SRS-a.\n- To je došlo dotle da su Šešelja njegovi doušnici iz Beograda ubeđivali da Tomu ne treba sada izbacivati jer bi mu se tako ostavile odrešene ruke za samostalan politički angažman. Takođe, pošto je celokupna javnost na Tominoj strani, procenjeno je da bi njegovo izbacivanje nanelo veliku štetu, pa će se na njega vršiti pritisak da sam podnese ostavku na poslaničku funkciju i ode iz SRS-a. Ako, međutim, Toma bude previše talasao, biće isključen iz stranke - procenjuje naš izvor.\nOn dodaje da bez obzira na to što su članovi predsedničkog kolegijuma stali na Šešeljevu stranu, nikome u SRS-u ne bi bilo prijatno da izbaci Nikolića ili to saopšti, jer svi dobro znaju na kom je nivou bila stranka pre nego što je Nikolić preuzeo rukovođenje. Osim negativne slike u javnosti koju bi donelo izbacivanje Nikolića, radikali imaju problem da se reše čoveka koji im je doneo najbolji rejting u istoriji.\n72,8 odsto građana za novu stranku\nČak 72,8 odsto učesnika ankete na internet sajtu press-a smatra da bi Tomislav Nikolić trebalo da izađe iz SRS-a i osnuje svoju stranku, dok njih 27,2 odsto misli da bi Nikolić trebalo da ostane radikal. U anketi je za manje od 24 sata učestvovao 1.861 posetilac Pressove internet prezentacije.\n- Od oduzimanja poslaničkog mandata Nikoliću se odustalo i iz „tehničkih" razloga. Naime, iako su blanko ostavke deponovane kod Todorovića, takva odluka morala bi prvo da prođe Administrativni odbor, čiji je predsednik upravo Nikolić, a njegov zamenik Nenad Konstatinović iz DS-a. Pošto jedino oni mogu da sazovu sednicu Administrativnog odbora, to znači da, kada bi se Toma zainatio, teško bi ga izbacili iz parlamenta - dodaje naš izvor.\nOn kaže da ne veruje da bi se Toma spustio tako nisko i na taj način branio svoj mandat i ocenjuje da će ponašanje radikala u parlamentu biti toliko neprihvatljivo da će Nikolić sam vratiti mandat stranci.


Vuletić: Politički akteri ne mogu da kroje sudbinu javnog servisa - Izazov\nRadio-televizija Srbije 16. aprila 2019. 08:51\nGostujući u Dnevniku RTS-a, sociolog Vladimir Vuletić je rekao da je važno da se u društvu povede dijalog, a na koji način je manje bitno.\nKaže da ne bi komentarisao aktivnosti konkretnih političkih aktera u smislu da svako od njih ima neku svoju taktiku radi realizovanja onoga što smatra da su njihovi glavni politički ciljevi a to je da budu vidljiviji, da privuku veću pažnju javnosti.\n"U tom smislu ne bih to kometariusao ali načelan stav je da nam je dijalog važna na svim mestima", istakao je Vuletić.\nOno što smo i čuli sa protesta u subotu su zahtevi koji se tiču promena sastava REM-a-a, RTS-a i RTV-a.\n"To je relativno nov pojam, još uvek se o medijskom javnom servisu razmišlja kao o državnoj televiziji. Kada to bude jasnije, onda će biti jasno da i kada je reč o rukovodstvu i kada je reč o uredništvu medijskog servisa, to nije stvar dogovora političkih stranaka nego je stvar zakona", rekao je Vuletić.\nŠta god da se političke stranke dogovore, one mogu da se dogvaraju, ali je potpuno jasno na koji način javni medijski servis funkcioniše, kaže on.\nU tom smislu, kaže Vuletić, javni medijski servis je lojalan zakonu a ne predsedniku države ili političkim strankama i to je ključna poruka kada je reč o javnom servisu.\n"Ukoliko dopustimo da na bilo koji način ćutke prelazimo poreko toga da politički akteri u međusobnom dogovoru kroje sudbinu javnog servisa, nisu bitni konkretni ljudi ali je ugrožena ideja – evropska ideja o medijskim servisima, rekao je Vuletić.\nAli sapozicije analitičara, Vuletić naglašava da je unutrašnja klima takva da bi na neki način možda izbori bili dobra stvar.\n"Vi imate opozivcone stranke koje imaju mnogo poslanika, a sa druge stranke one opozicione poslanike koji uspevaju da na trgove izvedu relativno značajan broj ljudi a gotovo da nemaju političke predstavnike", kaže Vuletić.\nPostoji neravnoteža, ali to je unutrašnji plan. Na spoljnjem planu posledice eventualnog raspisivanja izbora i te kako bi se odrazilo na ono što je tema – pitanje pregovora Beograda i Prištine, uakzuje Vuletić.\nPrema njegovim rečima, svesni smo da ne odlučujemo samo o svojoj sudbini i to nije ništa novo, tako je bilo krzo vekove.\n"Vanredni izbori odložili bi temu razgovora sa Prištinom za nekoliko meseci, dok se održe izbori, dok se formira vlada to je bar pola godine, a moguće i duže. Bila bi psoledica spoljnipolitička kada je reč o raspisivanju izbora, a na unutrašnjem planu se oseća da je prebno da se remodelira struktura Skupštine, jer Skupština je mesto gde se donose ključne političke odluke", zaključio je Vuletić.


Politika: Kacin: Srbiji dati status kandidata - BalkaniYUm.TV '); } //]]>\nIzvestilac Evropskog parlamenta za Srbiju Jelko Kacin izjavio je danas da Srbiji treba odobriti status kandidata za članstvo u Evropskoj uniji (EU) i što pre otvoriti pregovore o članstvu, kako bi Unija pokazala da prihvata i ceni reforme koje Srbija sprovodi.\nKacin je, na sednici Komiteta Evropskog parlamenta za inostrane poslove, rekao da je Srbija učinila značajne reforme i uhapsila preostala dva haška optuženika.\nPrema njegovim rečima, izazov koji ostaje pred Srbijom je regionalni izazov koji se tiče Kosova.\n- Videli smo prošle godine da su postignuti sporazumi koji su doneli koristi za građane, ali je bilo i zastoja - ukazao je Kacin i podsetio na poziv predsednika Srbije Borisa Tadića da se uklone barikade na severu Kosova, koje su postavljene zbog tih sporazuma.\nBeograd je učinio sve u svojoj moći da se uklone barikade i obezbedi sloboda kretanja. Bilo je provokativnih predloga o podeli Kosova i potrebno je jasno distanciranje od ovakvih ideja, rekao je Kacin.\nKacin je pohvalio ukidanje blanko ostavki, jačanje organizacije civilnog društva, ali je ukazao da postoje izazovi koji se tiču vladavine prava, borbe protiv sistemske korupcije.\nSavetu za borbu protiv korupcije potrebna je politička podrška i Vlada Srbije mora adekvatno da odgovori na izveštaje ovog saveta, rekao je Kacin.\nOn je rekao da je potrebno vreme za reformu pravosuđa, kao i da su Srbiji potrebni profesionalni, nezavisni mediji.


Auto-škole još bez dozvola za rad - SandzakHaber.Net , Sandžačke Internet Novine !\nNaslovna Vijesti Srbija Auto-škole još bez dozvola za rad\nAuto-škole još bez dozvola za rad\nOd HaberNews - 12. Decembra 2013. 0 251 Podeli na Fejsbuku\ntweet MUP još nije izdao privremenu dozvolu za rad, zbog čega je i dalje blokiran rad velikog broja auto-škola u Srbiji koje žele da nastave sa radom. Ovo je danas saopštila Privredna komora auto-škola Srbije, najavljući mogućnost nastavka protesta.\n“U ime svih zaposlenih u auto-školama kojima se onemogućava pravo na rad, u ime svih nezadovoljnih građana kojima se onemogućava korišćenje svojih prava, izražavamo nezadovoljstvo i ukazujemo na opasnost da se organizuje novi protest, jer je svima očigledno da za sada dobre volje za ispunjavanje dogovora kod predstavnika Uprave saobraćajne policije nema”, navode auto-škole.\nU pismu upućenom državnom sekretaru MUP-a Vanji Vukiću, auto-škole podsećaju da je pod njegovim rukovođenjem 3. decembra obavljen razgovor sa delegacijom učesnika protesta auto-škola i predstavnika Uprave saobraćajne policije (USP).\n“Bili smo ubeđeni da ste shvatili da su zahtevi opravdani i realni, a posebno kada ste nakon konsultacija sa predstavnicima USP predložili rešenje kojim se ukida blokada rada auto-škola, a postupak utvrđivanja ispunjenosti uslova u auto-školama se nastavlja do 26. januara 2014. godine”, piše u pismu.\nRešenje je, kako je navedeno, trebalo da bude u obliku izdavanja jedinstvene “privremene dozvole za rad” svim auto-školama koje do 6. decembra podnesu zahtev za dobijanje dozvole.\nUSP je trebalo nakon toga da utvrdi ispunjenost uslova u ovim auto-školama koje su imale obavezu da uslove ispune do 26. januara 2014.\nPredstavnici USP su bili dužni da odmah po pregledu pristiglih zahteva izdaju privremeno rešenje sa spiskom svih pravnih lica koja su obuhvaćena tim rešenjem, to jest auto-škola koje su podnele zahtev do 6. decembra.\n“Očekivali smo da ovaj rok neće biti duži od ponedeljka 9. decembra. Auto-škole su se obavezale da će prekinuti protest i one su svoju obavezu izvršile, međutim do danas MUP nije izdao privremenu dozvolu za rad”, navode auto-škole.\nKako je navedeno, to što je u međuvremenu MUP izdao trajne dozvole za rad manjem broju auto škola u kojima je obavljen inspekcijski nadzor, nije i ne može biti razlog za odustajanje od dogovora da se svim auto-školama koje su podnele zahtev izda privremena dozvola na osnovu koje bi nastavile rad i omogućile velikom broju kandidata da nastave sa obukom i polaganjem vozačkog ispita.\ntweet Prethodni tekstInstagram sada omogućuje i slanje privatnih porukaSledeći tekstSmrznuta hrana koju treba da izbegavate HaberNews\tPOVEZANE OBJAVEVIŠE OD AUTORA


Abdominoplastika je operacija kojom uklanjamo višak kože i masnog tkiva sa stomaka. Iako je efikasna, u poslednje tri godine često je dopunjujemo i liposukcijom regija koje su van domašaja ekscizije i tako dobijamo još bolji izgled, naglašavanjem struka i smanjivanjem „gornjeg stomaka“.\nČuveni „tummy tuck“ je operacija koju plastični hirurzi sa uspehom obavljaju dug niz godina. Njen značaj je danas naglašen povećanjem broja pacijenata koji su izgubili puno kilograma i koji imaju višak kože na stomaku, kao i činjenicom da žene nakon porođaja žele da za što kraće vreme izgledaju kao pre trudnoće, da se reše strija, rastegnute kože i razmaknutih trbušnih mišića.\nUkoliko se tokom abdominoplastike ne radi liposukcija pacijenti se ponekad pitaju zašto im je „gornji stomak“ otečen nakon operacije. U stvari, taj otok gotovo da se ne smanjuje, jer je u pitanju masno tkivo koje u gornjoj polovini ostaje nepromenjeno dok je u donjem delu drugačije zbog uklanjanja velikog segmenta tkiva.


CIRSD predstavio knjigu o životnom delu izraelskog državnika Jicaka Rabina - CIRSD\nHome > Vesti > CIRSD predstavio knjigu o životnom delu izraelskog državnika Jicaka Rabina\nCIRSD predstavio knjigu o životnom delu izraelskog državnika Jicaka Rabina\nCentar za međunarodnu saradnju i održivi razvoj (CIRSD) predstavio je knjigu "Jicak Rabin - vojnik, lider, državnik" autora Itamara Rabinoviča, o životnom delu nekadašnjeg premijera Izraela i dobitnika Nobelove nagrade za mir 1994. godine Jicaka Rabina.\nPredsednik CIRSD Vuk Jeremić rekao je da je Rabinovič jedan od najvećih savremenih mislilaca u oblastima međunarodnih odnosa i bezbednosti.\n"Itamar Rabinovič je svetski intelektualac, bivši predsednik Univerziteta u Tel Avivu i bivši ambasador Izraela u SAD. Vodio je u ime jevrejske države pregovore sa Sirijom i jedan je od najvećih sstručnjka današnjice za tu zemlju", naveo je Jeremić, podsetivši da je Rabinovič bio izuzetno blizak Rabinov saradnik.\nPredsednik CIRSD je istakao dodao da je mu je čast što je srpski prvi stani jezik na koji je prevedena Rabinovičeva knjiga.\nRabinovič se Jeremiću zahvalio zbog organizovanja promocije knjige i naveo da ga je bivši ministar spoljnih poslova Srbije i Predsednik Generalne skupštine UN impresionirao herojskim rezultatom u kampanji za generalnog sekretara UN.\nRabinovič je ocenio da je život Jicaka Rabina bio pun značaja za njegovu zemlju i region Bliskog istoka.\nAutor knjige je naveo da Rabin kao mladić nije planirao da postane vojnik ali je posle početka Drugog svetskog rata na Bliskom istoku pokazao fantastican talenat za vojne operacije i brzo napredovao do funkcije načelnika Generalštaba izraelskih odbrambenih snaga.\n"Posle vojske je hteo da proširi vidike i mislio je da je pozicija ambasadora Izraela u Vašingtonu dobra prilika za to. Video je kako se početkom devedesetih godina prošlog veka menjaju odnosi Izraela i njegovih suseda, uočio je pretnju Irana", kazao je Rabinovič.\nOn je istakao da je ubistvo Rabina 1995. godine bilo veliki udarac nastavku mirovnog procesa između Izraela i Palestine.\n"Rabin je verovao da je dobio drugi premijerski mandat kako bi Izrael izveo na stazu mira. Ta mirovna politika je bila kontradiktoran proces kome su se protivili mnogi u Izraelu. Rabin je bio jedini koji je Izraelcima mogao da "proda" tu politiku, što je njegov ubica dobro znao", naveo je autor.\nRabinovič je podsetio da je Izreal, posle Sporazuma iz Osla, sklopio mir sa Jordanom i u velikoj meri popravio svoje odnose sa arapskim zemljama.\n“U isto vreme mnogi u Izrealu su na Sporazum iz Osla gledali kao na izdaju i veliku grešku”, ukazao je Rabinovič, i dodao da su takvom uverenju doprineli i teroristički napadi u kojima su ubijani izraelski građani.\nOn je ocenio da su koristi od ubistva Jicaka Rabina pre svega imali Iran koji "nije želeo mir između Izraela i Palestina", ali i religiozno krilo cionista u samom Izraelu.\nRabinovič je, povodom aktualnih odnosa u Izraelu, naveo da je tamošnje društvo podeljeno po pitanju budućnosti i odnosa sa Palestincima.\n“Svestan sam da je govorim u zemlji koja i sama ima iskustva sa podelama oko ključnih pitanja - i u Izraelu je slična situacija. Kod nas se to neslaganje uglavnom odnosi na pitanje budućnosti Zapadne obale”, rekao je Rabinovič.\nOn smatra da sada ne postoje uslovi za uspešne mirovne pregovore Izreala i Palestine, jer je palestinska vlast fragmentirana, a nije dovoljno jasna ni uloga SAD koje su uvek služile kao posrednik.\nAmbasadorka Izraela u Srbiji Alona Fišer Kam rekla je da se čitalac Rabinovičeve knjige suočava sa ratom i mirom kao kontradiktornostima izraelskog društva, i ocenila da je mali broj političara prešao put od pobednika u ratu do uspešnih lidera, kao što je to bio slučaj sa Jicakom Rabinom.\n"Jicak Rabin se smatra jednim od najvećih državnika. Nije bio orijentisan ni previše levo, ni previše desno. Borio se za demokratiju i stabilnost i odlikovao ga je pragmatičan pristup koji je stekao još u vojsci", rekla je ambasadorka.\nAlona Fišer Kan rekla je da potraga za mirom predstavlja Rabinovu zaostavštinu.\n"Mrzeo je diplomatiju ali je imao odlične diplomatske veštine, bio je vojnik a postao simbol mira. Ubijen je zbog pitanja status teritorija koje je kao vojskovođa sam osvojio, što je poseban paradoks", dodala je Alona Fišer Kam.\nOna je navela da je Rabin 1995. godine, uoči samog atentata, na javnom skupu poručio da veruje da velika većina građana Izraela želi mir.\n“Spreman sam da preuzmem rizik za postizanje mira, a vaš dolazak ovde je dokaz da velika većina ljudi ne odobrava nasilje koje potkopava našu demokratiju”, podsetila je Alona Fišer Kam na Rabinove reči.\nBivša ambasadorka Srbije i Crne Gore u Izraelu Krinka Vidaković Petrov ocenila je da je Rabin bio i jastreb i golub, da je znao šta je moć ali je i poznavao ograničenja sile.\n“Rabin je pokazivao ne samo veliko vojničko umeće nego i državničku mudrost kada je govorio o potrebi postizanja mira. Za to je bila potrebna velika hrabrost, istakla je Krinka Vidaković Petrov.\nOna je ocenila da je život Jicaka Rabina "otelotvorenje snage" Izraela od osnivanja države 1948. godine do 1995. godine, kada je Rabin ubijen.\nKrinka Vidaković Petrov je dodala da je Rabinovičeva knjiga zasnovana na autentičnim zapisima sa sastanaka izraelske vlade, arhivama i memoarima, uključujući i Rabinove, a autor knjige je jedan od ključnih svedoka događaja opisanih u delu.\n“Centralni deo knjige je posvećen životu Jicaka Rabina ali ona doprinosi i širem razumevanju odnosa na Bliskom istoku. Narativ je hronološki segmentiran ali kao triler podvlači tenzije koje su kulminirale Rabinovom smrću. Ironično je to što ga je ubio neko iznutra, ne Palestinac već Izraelac", navela je Krinka Vidaković Petrov.


Stari ALO! - Penzija za majke posle četvrtog deteta\nPenzija za majke posle četvrtog deteta\nSvaka žena u Srbiji koja rodi četvrto dete treba da dobije penziju, bez obzira na to da li je zaposlena, jer će se samo tako održati broj stanovnika na sadašnjem nivou, što je biološki minimum, predložila je vaspitačica Milena Vulović (63) iz Gornjeg Milanovca na tribini Demokratske stranke Srbije u Gornjem Milanovcu.\nOna je majke uporedila s vrhunskim sportistima koji za zlatnu medalju na svetskim takmičenjima dobijaju nacionalnu penziju, kao i umetnici.\n- Tu je mesto svakoj majci koja rodi četvoro dece - izjavila je Vulovićeva, čiji je predlog jednoglasno prihvaćen, uz dopunu da ga treba ugraditi u novi zakon o penzijama koji će iduće nedelje ući u skupštinsku proceduru.\nTu ideju podržava i ministar za rad i socijalnu politiku Rasim Ljajić, ali, kako kaže, u ovim uslovima to nije realno. - Nažalost, mislim da ta ideja trenutno ne može da se realizuje jer je naš penzioni sistem i ovako preopterećen. Nadam se da će u budućnosti biti mesta za ovakvu inicijativu i ja bih je tada svakako podržao - kaže Ljajić za „Alo!“.\nDa,da,\_" i ja se slazem sa predlogom


BEZ MEDALJE U AMSTERDAMU – Sportski savez Beograda\nPočetnaBasket 3x3BEZ MEDALJE U AMSTERDAMU\nSeniorska muška 3×3 reprezentacija ponovo se, kao i pre dve godine sa Evropskog, iz Amsterdama vraća bez medalje – ovoga puta sa Svetskog 3×3 prvenstva. Novi prvak sveta je reprezentacija SAD koja je u finalu bila bolja od Letonije rezultatom 18-14. Reprezentacija Srbije je u polufinalu, u veoma teškom meču koji je odigrala protiv reprezentacije Letonije, izgubila rezultatom 22-19. Utakmica je protekla u vodstvu ekipe Letonije tokom najvećeg dela meča, koje naša reprezentacija uspeva do poslednjeg minuta da stigne, ali na žalost, ne i da prestigne. U poslednjih tridesetak sekundi obe ekipe su imale „šut za pobedu“, ali je Letonija bila ta koja je taj šut pogodila. Treba naglasiti da je Letonija pogodila čak 6 šuteva za dva poena, dok je naša ekipa postigla samo četiri.\nNajefikasniji u ekipi Srbije bio je Majstorović sa 9 poena, Bulut je postigao 7, Vasić 3, dok je Savić bio bez postignutog poena (što je možda još jedan od faktora poraza). Posle ovog poraza, Srbiji je ostala još jedna šansa za osvajanje medalje – bronzane, a protivnik je bila ekipa Poljske koja je u svom polufinalnom meču bila poražena ubedljivo od SAD rezultatom 22-8. U izjednačenoj borbi gde su se u prvoj polovini meča ekipe smenjivale u vodstvu ne veđem od dva poena, Poljska stvara osetniju prednost koju Srbija uspeva da stigne i na 11 sekundi pred kraj meča uspeva da povede poenom razlike (15-14). Na scenu stupa najbolji igrač Poljske – naturalizovani Amerikanac Majk Hiks koji uz faul (Savića) uspeva da pogodi šut za dva poena i potom pogodi i dva dodatna slobodna bacanja (jer je Srbija bila u bonusu) za konačnih 18-15 za Poljake, ostavivši naše igrače da u neverici tuguju. U ovom meču najefikasniji za Srbiju bio je Bulut sa 5 poena, a pratio ga je Majstorović sa 4, dok su Savić i Vasić postigli po 3 poena.\nPodsećamo da je ovo prvi put od kada se organizuju 3h3 Svetska prvenstva (od 2012.godine) da se Srbija vraća bez osvojene medalje.\nU ženskoj konkurenciji novi 3×3 prvak Sveta je reprezentacija Kine koja je u finalu bila bolja od Mađarske rezultatom 19-13. Treće mesto je osvojila Francuska pobedivši Australiju za bronzu rezultatom 21-9. Sledeće seniorsko takmičenje koje predstoji 3×3 muškoj seniorskoj selekciji je FIBA 3×3 Evropsko prvenstvo koje će se održati u mađarskom Debrecinu od 30.avgusta do 02.septembra 2019.godine.


TV Studio B, prilog o akciji Čisto lice Srbije TV Studio B, izveštaj sa konferencije za medije povodom pokretanja kampanje „Čisto lice Srbije„. Kampanju „Čisto lice Srbije“ organizuje udruženje „Moja Srbija„, zajedno sa Privrednom komorom Beograda, uz podršku Grada Beograda i u saradnji sa Reciklažnim centrom „Božić i sinovi“. Ostavite svoj komentar na Twitter-u: [rotatingtweets screen_name=’mojasrbija_rs’ include_rts = ‘1’ show_follow […]\nTags: Čisto lice Srbije, Studio B\nMoja TV, prilog o akciji Čisto lice Srbije Moja TV, izveštaj sa konferencije za medije povodom pokretanja kampanje „Čisto lice Srbije„. Kampanju „Čisto lice Srbije“ organizuje udruženje „Moja Srbija„, zajedno sa Privrednom komorom Beograda, uz podršku Grada Beograda i u saradnji sa Reciklažnim centrom „Božić i sinovi“ i „Humanitarnom fondacijom Novi Beograd“. Ostavite svoj komentar na Twitter-u: [rotatingtweets screen_name=’mojasrbija_rs’ include_rts […]\nNikola Egić, direktor Reciklažnog centra Božić i sinovi, o akciji „Čisto lice Srbije“\nKonferencija za medije – g. Nikola Egić, direktor Reciklažnog centra Božić i sinovi Snimak konferencije za medije povodom pokretanja kampanje Čisto lice Srbije. Deo izlaganja g. Nikole Egića, direktora Reciklažnog centra Božić i sinovi. Više informacija o kampanji: www.CistoLice.rs Ostavite svoj komentar na Twitter-u: [rotatingtweets screen_name=’mojasrbija_rs’ include_rts = ‘1’ show_follow = ‘1’ links_in_new_window = ‘1’ tweet_count = ’10’]\nTags: Božić i sinovi, Čisto lice Srbije, Nikola Egić


RTS :: Vučić: Pred nama nisu laka vremena, ali plate će rasti\nPolitika Vučić: Pred nama nisu laka vremena, ali plate će rasti\npetak, 22. okt 2021, 14:35 -> 19:55\n"To je pakao za nas. I jedno i drugo", rekao je predsednik, ali je napomenuo da je ono što je mala sreća u nesreći, jer smo, po njegovim rečima, bolje pripremljeni nego svi drugi u regionu, pa će posledice biti nešto manje.\nNapomenuo je i da je u razgovoru sa MMF-om istaknut cilj da iduću godinu završimo na nivou od 55,5 odsto javnog duga prema BDP, i da ga i dalje smanjujemo.\nRekao da se sa zato sa njima i EPS-om razmatraju dugoročni ugovori, kako cene ne bi išle preko 12, do 15 odsto gore, jer je pitanje kako bi se i od čega dalje gradili putevi.\nKaže da se planira završetak 42 kilometara puta Zaječar–Negotin, te i da se radi Milanovac–Kladovo, Golubac–Kladovo koji treba da bude završen do kraja godine.\nOn je konstatovao da je sve povezano i istakao da je zato ovaj rudnik u Boru, kako je rekao, nešto kao iz bajke, "kao da nam je Bog pomogao, ovo je spas za istok Srbije i za celu Srbiju".\nOn je istakao da će plate rasti zahvaljujući dobrim delom onim što je urađeno u prethodnom periodu i što su obezbeđene sigurne javne finansije, uvećane devizne i zlatne rezerve, ulaganja, kao i zahvaljujući strateškim partnerima.\nPredsednik je rekao da će Srbija ići brže napred od regiona i da će polako da prestiže i zemlje EU i da očekuje da u decembru imamo višu prosečnu platu od Bugarske koja ima oko 580 neto prosečnu platu.


Home / Projekti / U Srpskoj Crnji otvoren Regionalni centar za razvoj biciklističkog turizma\nPokrajinska sekretarka za finansije Smiljka Jovanović učestvovala je na promotivnoj konferenciji, povodom otvaranja Regionalnog centra za razvoj cikloturizma – prvog centra ovakvog tipa u Srbiji – koji se nalazi na samoj granici sa Rumunijom kod Srpske Crnje.\nNa ovaj način označen je završetak projekta finansiranog iz sredstava EU preko programa prekogranične saradnje Srbija-Rumunija, čija realizacija je podržana iz pokrajinskog budžeta sa blizu 50 hiljada evra, odnosno sa 92 odsto od sredstava koja su, kao sopstveno učešće, trebalo da obezbede partneri iz Srbije.\nPokrajinska sekretarka za finansije Smiljka Jovanović naglasila je da AP Vojvodina podršku u korišćenju sredstava iz dostupnih fondova EU obezbeđuje putem tri mehanizma, sa ciljem da pokrajinski budžet bude uporište finansijske podrške nosiocima projekata koje finansira EU na teritoriji AP Vojvodine, posebno kad su u pitanju manje razvijene opštine.\n„Pokrajinskoj vladi je stalo da razvoja svih opština i, posebno, što se vidi upravo na primeru opštine Nova Crnja, na pružanju podrške manje razvijenim lokalnim samoupravama, kojima se obezbeđuje maksimalni iznos sredstava koji se može dodeliti po javnom konkursu. Povećanjem limita sa četiri miliona na šest miliona dinara, opštini Nova Crnja pružena je prilika da na konkursu Pokrajinskog sekretarijata za finansije obezbedi sredstva za sufinansiranje i projekta regionalnog centra za naprednu lasersku terapiju u oftalmologiji“, rekla je Smiljka Jovanović.\nProjekat pod nazivom “Tour de Banat”, čija ukupna vrednost iznosi blizu 536 hiljada evra, okupio je tri partnera, opštinu Nova Crnja kao nosioca projekta, opštinu Žombolj (Rumunija) i Regionalni centar za društveno–ekonomski razvoj Banat, oko zajedničke ideje da doprinesu održivom ekonomskom razvoju regiona, kroz jačanje prekogranične turističke ponude i stvaranje uslova za razvoj cikloturizma.\nUsvojen Plan aktivnosti Pregovaračke grupe 27


Kopnom ili zrakom u laganom vozilu na hidrogen - Klix.ba\nKoncept za budućnost Kopnom ili zrakom u laganom vozilu na hidrogen\n17.1.2011. u 22:14\nU osnovi futurističkog koncepta je organski uzgojena tvar od micelija koja ima ulogu noseće konstrukcije, koja je dodatno obložena i ojačana posebnim karbonskim nanocijevima koja cijeloj konstrukciji daju čvrstoću na uvijanje i istezanje što je neophodno zbog uticaja raznih sila.\n"Chase 2053" pokreće hidrogenski motor, a dok je na tlu kreće se i oslanja na tri točka. Također, završni sloj karoserije izrađen je od kombinacije rastezljivih materijala i polikarbonata što omogućava izuzetno avangardne i aerodinamične oblike.\nPored svih ovih prednosti koje su nepoznate sadašnjoj proizvodnji prevoznih sredstava, Chase 2053 se ističe i izuzetno malom ukupnom masom, ali i činjenicom da za proizvodni proces nisu potrebne skupocjene fabrike, što ujedno omogućava i niske troškove proizvodnje, ali i velike serije produkcije.\nO ostalim specifikacijama ovog SF vozila za sada nema detalja, ali do 2053. godine svakako ima dovoljno vremena da ih dizajner otkrije.\nPoslane pozivnice 20\n5h 57min 12\n7h 39min 2\nCijena 46.600 eura 36\nIzvoz vozila iz BiH u EU zemlju


Za istoriju: Koreje se dogovorile! | Banjaluka.net\nZa istoriju: Koreje se dogovorile!\nPredstavnici Južne i Sjeverne Koreje postigli su dogovor o smanjivanju napetosti poslije više od dva dana pregovora.\nAgencija Jonhap je javila da su Seul i Pjongjang potpisali sporazum o miru na Korejskom poluostrvu, poslije nekoliko kriznih dana u kojima su obje strane koristile oružje na granici.\nPredstavnici Sjeverne Koreje su naveli da im je žao zbog povreda koje su zadobili južnokorejski vojnici kada su naišli na minu koja je dalje rasplamsala sukobe na granici.\nJužna Koreja se sa druge strane obavezala da će prekinuti sporni program.\nTakođe, zvanični Pjongjang je proglasio obustavu poluratnog stanja, a dogovoreni su što skoriji susreti u Seulu ili Pjongjangu.\nNavedeno je i da će se u septembru razgovarati o tome kako spojiti porodice koje su rasturene zbog konflikta od prije više od pola vijeka.\nRazgovori iza zatvorenih vrata u selu Panmundžom na granici dvije države počeli su ubrzo nakon isteka roka koji je Pjongjang postavio Seulu da prekine sa emitovanjem propagande preko granice i prijetnje da će se u protivnom suočiti sa vojnom akcijom.\nZvaničnik iz južnokorejskog ministarstva odbrane, koji nije želio da bude imenovan, izjavio je da će Južna Koreja nastaviti da emituje poruke protiv Pjongjanga tokom sastanka, a da će odluka da li će se s emitovanjem prestati zavisiti od rezultata razgovora, naveo je AP.\nJužna Koreja preko 11 zvučnika emituje program, koji sadrži najnovije vijesti sa Korejskog poluostrva i iz sveta, kao i emisije u kojima se hvali demokratija i ekonomski procvat Seula u odnosu na represivnu vlast Pjongjanga.\nSeul je odbio da isključi propagandu preko zvučnika, sve dok se Pjongjang ne izvini za eksplozije mina ovog mjeseca u kojima su dva južnokorejska vojnika, koja su se nalazila u patroli, osakaćena.\nSjeverna Koreja demantuje odgovornost za eksplozije i optužuje Južnu Koreju da je fabrikovala dokaze o njenoj umiješanosti.\nIzvještaje da je bilo artiljerijske vatre preko granice, Pjongjang je, takođe, demantovao.


URA: Milovi posteri i dalje u hali Nikoljac, a djeca imaju školska takmičenja\nSlike predsjedničkog kandidata Mila Đukanovića i dalje su u Sportskoj hali Nikoljac u Bijelom Polju gdje je prije 3 dana održana predizborna tribina ovog predsjedničkog kandidata uprkos tome što se ovih dana u toj hali održavaju opštinska školska takmičenja u sportskim igrama, saopštili su danas iz odbora URA u Bijelom Polju.\n„Radi se o klasičnoj zloupotrebi djece i zloupotrebi javne gradske ustanove u predizborne svrhe. Apelujemo na nadležne da odmah uklone predizborne transparente Đukanovića sa ovog mjesta, posebno imajući u vidu da se ovih dana u hali održavaju školska sportska takmičenja“, istakli su iz odbora URA u Bijelom Polju.\nDodaju da bi elementarna stvar pristojnosti od predsjedničkih kandidata koji traže podršku od građana Crne Gore bila da ne krše zakone i javne resurse ne koriste u svrhu svoje političke promocije.\n„Đukanović nas je odavno uvjerio da nije spreman da poštuje zakone, niti da ima elementarnu pristojnost. Stoga, ne čudi ono na šta su djeca ovih dana primorana da posmatraju u hali gdje se održavaju takmičenja“, zaključili su u odboru URA Bijelo Polje.


Sigurnije napajanje strujom za Mojkovac i Kolašin - Vijesti.me\nSigurnije napajanje strujom za Mojkovac i Kolašin\nIz CGES-a je saopšteno da se, nakon rekonstrukcije postrojenja trafostanice 220/110/35 kilovolti (kV) Mojkovac, završene 2013. godine, a u koju se uložilo preko 2,5 miliona eura, kao prioritet nametnuo projekat njenog proširenja, za jedno novo transformatorsko polje 110/35 kV Edit\nMina Business 9. jun 2016, 12:41 ažurirano 9. februar 2019, 21:48\nRekonstruisanim postrojenjem trafostanice (TS) Mojkovac, za šta je Crnogorski elektroprenosni sistem (CGES) obezbijedio više od milion EUR sopstvenih sredstava, ostvariće se sigurnije napajanje električnom energijom opština Mojkovac i Kolašin.\nIzvršni direktor CGES-a, Ivan Bulatović, rekao je na današnjoj svečanosti u TS Mojkovac, organizovanoj povodom završetka projekta, da su benefiti već uočljivi i višestruki.\n„CGES je uspio da u roku završi taj kapitalni projekat, čijim puštanjem u pogon obezbjeđujemo dugoročno rješenje za sigurno i kvalitetno napajanje konzumnih područja Mojkovca i Kolašina. I ne samo to. Ovakvo elektroenergetsko postrojenje, visokog kvaliteta i perfomansi, postaviće osnovu za brži privredni i ekonomski razvoj ovog dijela Crne Gore“, ocijenio je Bulatović.\nIz CGES-a je saopšteno da se, nakon rekonstrukcije postrojenja trafostanice 220/110/35 kilovolti (kV) Mojkovac, završene 2013. godine, a u koju se uložilo preko 2,5 miliona eura, kao prioritet nametnuo projekat njenog proširenja, za jedno novo transformatorsko polje 110/35 kV.\n“Ono će obezbijediti kriterijum n-1 (stepen sigurnosti) u transformaciji 110/35 kV u tački prenosne mreže sa koje se napaju opštine Mojkovac i Kolašin”, navodi se u saopštenju.\nCGES je ušao u realizaciju te veoma zahtjevne investicije, za koju je izdvojio preko milion eura sopstvenih sredstava, s obzirom na to da postojanje samo jednog transformatora 110/35 kV nije obezbjeđivalo potpuni stepen sigurnosti i pouzdanosti, pogotovo u situacijama njegovog ispada iz pogona ili prilikom redovnog održavanja, tokom kojih distributivni konzumi Mojkovca i Kolašina ostaju bez napajanja električnom energijom.\n“Ova faza projekta se odnosila na proširenje TS Mojkovac i to izgradnju i opremanje novog transformatorskog polja, rekonstrukciju sopstvene potrošnje, ali i zamjenu 110 kV prekidača u dalekovodnom polju Ribarevine”, objasnili su iz CGES-a.\nBulatović je naveo da proširenje omogućava i rezervno napajanje konzumnih područja Mojkovca i Kolašina, kao i smanjenje trajanja beznaponskih stanja.\n„Projekat je važan i sa aspekta obezbjeđivanja uslova za priključenje obnovljivih izvora električne energije i za nesmetan razvoj i drugih investicionih projekata na području Mojkovca i Kolašina“, kazao je Bulatović.\nPrema njegovim riječima, ne treba posebno isticati da su posvećenost i stručnost njihovih zaposlenih bili i biće odlučujući faktori na putu realizacije planiranih investicija, jer kompetencija odnosno znanje najbolje ilustruje njihovu snagu.\n„Radovi su tekli planiranom dinamikom, tako da se sada nalazimo pred kompletno završenim, savremeno opremljenim objektom, kojim možemo, neću biti neskroman ako kažem, biti i više nego zadovoljni“, dodao je Bulatović.\nGradonačelnik Mojkovca, Dejan Medojević, kazao je da projekti iz oblasti energetike predstavljaju značajan doprinos ravnomjenom regionalnom razvoju i u funkciji su ekonomskog rasta.\n“Danas će se, zahvaljujući CGES-u i projektu vrijednom preko milion eura, obezbijediti značajno povećanje pouzdanosti i sigurnosti napajanja, kao i poboljšanje kvaliteta isporučene energije potrošačima u opštinama Mojkovac i Kolašin, a treba dodati da će i svi veći proizvodni pogoni na teritoriji ovih opština dobiti stabilan izvor napajanja neophodan za njihov rad”, precizirao je Medojević.\nOn je naveo da će taj projekat doprinijeti i realizaciji najznačajnijih projekata za Mojkovac, odnosno otvaranje planine Bjelasice sa mojkovačke strane za izgradnju skijališta i žičara, kao i povezivanje novih malih hidroelektrana (mHE) koje će se u budućnosti izgraditi na teritoriji te Opštine.\nU projektu su aktivno učestvovali i podgorički Konzorcijum Eminent, u dijelu projektovanja, nabavke opreme i izvođenja radova u novom transformatorskom polju u TS Mojkovac, kao i kompanija Novi volvox, zadužena za nabavku transformatora 110/35 kV, snage 20 megavolt ampera (MVA).


Gujon: Srbi da zaštite svoju imovinu u Federaciji BiH – ASinfo Portal\nDirektor Uprave Vlade Srbije za saradnju s dijasporom i Srbima u regionu Arno Gujon pozvao je Srbe porijeklom iz Federacije BiH da se jave u kancelarije za pravnu pomoć Republičke uprave za geodetske i imovinsko-pravne poslove da bi zaštitili svoju imovinu u FBiH.\n“U toku je proces usklađivanja zemljišnjih knjiga i katastra u cijeloj FBiH i tokom tog procesa vlasnici imovine, nosioci prava mogu da izgube sve što imaju, a da o tome ne budu čak ni obaviješteni. Ako se jave na vreme sve to može da bude sačuvano veoma lako i brzo, a takođe može da bude komplikovano i ide sudskim procesom ako se propusti prilika”, rekao je Gujon novinarima na Palama.\nOn je pojasnio da nije sporno usklađivanje nego način kako se to vrši, a da nema obavještavanja ljudi, jer niko ne dobija lično pismo u kojem piše “vrši se usklađivanje vaše imovine – javite se”.\n“To je uradila Republika Srpska koja je poslala pismo svakom čovjeku, bilo da je Srbin, Hrvat, Bošnjak ako je nosilac prava u Republici Srpskoj. Očekujem od drugih da rade isto tako”, istakao je Gujon.\nOn je dodao da su više od 400.000 Srba porijeklom iz FBiH nosioci prava u Federaciji, a, nažalost, ne mogu tamo da žive i nisu obaviješteni o tom procesu.Kancelarija za pravnu pomoć postoji u Banjaluci, Bijeljini, Mrkonjić Gradu, Nevesinju, Istočnom Sarajevu i Zvorniku, a građani se mogu javiti u bilo koju području jedinicu Republičke uprave za geodetske i imovinsko-pravne poslove i ostaviti svoje podatke, nakon čega će ih kontaktirati pravnici.\nZainteresovani građani mogu da se jave na telefon 00387 55 490 940 i imejl pravnapomoc.banjaluka@rgurs.rs.\nПРОТИВ ЈЕ, АЛИ ТО НЕ ИЗГОВАРА НАГЛАС: Немачки стручњак открива који европски лидер блокира проширење ЕУ


Kako se „Ajfon“ ne proizvodi u Evropskoj uniji, ne podleže novom propisu da se na mobilne telefone iz EU ne plaća carina prilikom uvoza. Sa druge strane, nakon kupovine može se tražiti povraćaj poreza iz te države u kojoj je telefon kupljen.\nPošto je on namenjen za ličnu upotrebu, a njegova vrednost ne prelazi 3.000 evra, za njega se carina plaća odmah na graničnom prelazu. Iznos tih dažbina je zbir carine i PDV-a, tačnije oko 33 odsto od vrednosti robe.\nIsto toliko se plaća i kada se naručuje preko interneta, s tim da tada se dodatno plaća dostava koja iznosi oko 40-60 evra u zavisnosti kompanija koja vrši dostavu.\nStilizovani telefon za žene\nKompanija Soni Erikson je nastavila ove godine da obogaćuje “Ekspirija” seriju telefona, a među njima se i našao simpatični “rej”. Zbog svojih dimenzija može se reći da je prvenstveno namenjen lepšem polu ili korisnicima sa manjim rukama, ali to ne znači da ne deli odlične karakteristike sa “arkom”, udarnim modelom ove porodice.


KOP “ DRMNO “ – Počela remontna sezona – Радио Стил\nKOP “ DRMNO “ – Počela remontna sezona\nOčekivanja su da će sve planirane ovogodišnje remontne aktivnosti biti završene do sredine jeseni\nPored uobičajenih, mašinskih, elektro, rudarskih i vulkanizerskih poslova u okviru remonta, na bageru „SRs 2000“ biće zamenjen i reduktor radnog točka. Reč je o velikom i tehnički zahtevnom mašinskom zahvatu. Prema ovogodišnjem planu remonta na kopu „Drmno“, polovinom aprila počeće remont trećeg jalovinskog sistema. Predviđeni su obimni radovi, u okviru kojih će biti zamenjen i kugliban, odnosno ležaj okreta gornje gradnje bagera, kao i kran zupčanik okreta sa podlivanjem.\nU toku sezone planirani su i remonti rudarske mehanizacije i opreme, angažovane na iskopavanju uglјa na kopu „Drmno“, a termin je usklađen sa termoenergetskim sektorom ogranka „TE-KO Kostolac“. Remont rudarske mehanizacije i opreme u sklopu uglјenog sistema trajaće oko mesec dana.\n– Da bi se u potpunosti realizovali planirani remontni poslovi i rokovi sprovođenja radova, veoma je važno da se urade svi pripremni poslovi i na vreme sprovedu javne nabavke – istakli su u rudarskom sektoru ogranka „TE-KO Kostolac“.


VAKCINACIJA STOKE U OPŠTINAMA BUJANOVAC, PREŠEVO I MEDVEĐA\nBujanovac, Preševo, Medveđa – Vakcinisanje goveda protiv zarazne bolesti „nodularni dermatitis“, ili „kvrgava koža“, počelo je u opštinama Bujanovac, Preševo i Medveđa prošlog petka po podne, a završilo se u nedelju, kada je napravljen presek stanja stoke koja je do tada vakcinisana.\nDirektor Veterinarske stanice u Bujanovcu Miodrag Milković rekao da je za potrebe vakcinacije goveda u opštinama Bujanovac i Preševo nabavljeno 9.500 vakcina, 7.000 za opštinu Bujanovac i 2.500 za opštinu Preševo. Vakcine su zatim distribuirane veterinarima, koji su u timovima odmah krenuli na teren.\nZa nepun dan i po, ukupno je vakcinisano 2.969 goveda u 862 domaćinstva u bujanovačkoj i 858 životinja u 286 domaćinstava u preševskoj opštini.\n„To je nešto preko 70 odsto od ukupnog broja goveda u ovim opštinama”, rekao je Miodrag Milković.\n„Ono što je ohrabrujuće jeste činjenica da ni kod jedne vakcinisane životinje nije primećen simptom bolesti koja je prvi put potvrđena na području bujanovačke opštine 4. juna, zbog čega je i proglašena epidemija ove stočne bolesti”, rekao je Milković i dodao da se imunitet kod vakcinisanih goveda stvara posle dve do četiri nedelje od vakcinisanja.\nI na teritoriji opštine Medveđa je u petak po podne počela vakcinacija goveda protiv pomenute opake bolesti goveda.\nPredsednik opštine Medveđa Nebojša Arsić rekao je da je za opštine Medveđu i Lebane stiglo oko 4000 vakcina, kao i da će na teritoriji te dve opštine sva stoka biti vakcinisana u narednih deset dana.\nArsić je uputio apel vlasnicima da stoku ne izvoda iz staja i ne puštaju ih na pašu dok ne bude završena vakcinacija sve stoke.\nVakcinacija će trajati od sedam do 10 dana. Iz republičkog budžeta je već počela isplata naknada domaćinstvima koja su zbog virusa ostala bez stoke.\nIzvor: Politika, Jugpres i Koordinaciono telo


MOBILNA APLIKACIJA POVEZUJE GRAĐANE I POLICIJU\nNOVI SAD, ZRENJANIN – U gradu Valeta, na Malti, nedavno je održana manifestacija „Nauka u gradu“, i to u okviru „Noći istraživača“. Jedan od događaja na ovom festivalu bila je i promocija CITYCoP projekta na kojem učestvuje više od 20 institucija iz 13 evropskih zemalja, uključujući i Univerzitet u Novom Sadu.\nPromociju projekta na ovom festivalu realizovao je Departman za konitivne nauke, Univerziteta na Malti. Član novosadskog tima i administrator CITYCoP projekta u Srbiji, Zrenjaninka Ivana Jakovljev, takođe je boravila na Malti i učestvovala u promociji.\n– U okviru projekta, kao podsticaj primeni strategije „Policija u zajednici“, biće kreirana aplikacija za mobilne telefone i internet portal koji će moći da budu primenjeni u svakom evropskom gradu, ali vodeći računa o kulturnim specifičnostima i jezicima svake sredine. Aplikacija će omogućavati direktnu i dvosmernu komunikaciju između građana i policije, koja predstavlja stub policije u zajednici. Građani će putem aplikacije moći da obaveštavaju policiju o događajima iz okruženja ili zatraže pomoć, ali i da budu informisani o relevantnim stvarima od strane policijskih službi – objašnjava za portal zrenjaninski.com Ivana Jakovljev.\nRealizacija projekta traje do 2018. godine, kada će aplikacija biti i kreirana. U okviru toga, biće sprovedeno i istraživanje u vezi straha od kriminala među građanima Evrope, i to pomoću pilot aplikacije koja je kreirana za te potrebe. Ta aplikacija je iskorišćena za promociju projekta na festivalu „Nauka u gradu“.\n– Posetioci festivala su mogli da preuzmu pomenutu aplikaciju i učestvuju u igri nazvanoj „Lovac na zločine“. Grupa glumaca je izvodila scene različitih oblika krivičnih dela – vandalizma, tuče, krađe i slično, po ulicama Valete, a zadatak posetilaca festivala bio je da pronađu odglumljene scene, fotografišu ih i pošalju fotografije putem aplikacije. Svi podaci i fotografije su u realnom vremenu stizale na glavni štand na kojem su se nalazili članovi projektnog tima, gde se moglo videti koja „krivična dela“ su najčešće primećivana – objašnjava naša sagovornica.\nNa festivalu su bile predviđene nagrade za najbolju fotografiju i za osobu koja uslika najveći broj fotografija scena krivičnih dela sa različitih mesta, s obzirom na to da su se ona „odigravala“ tokom čitavog trajanja festivala, od 18 do 24 časa. Posetioci su bili veoma zainteresovani za ovu promociju i veliki broj njih je uzeo učešće u ovom takmičenju. Stariji posetioci festivala pokazali su veliku zainteresovanost za pravu aplikaciju koja će biti kreirana na kraju projekta.\n– Festivali nauke su uvek odlična prilika da se građanima približi i nauka kao takva, ali i korisnost različitih proizvoda koji nastanu kao rezultat opsežnih naučnih istraživanja. U 21. veku, evropska moblilna aplikacija za komunikaciju sa policijom je sigurno jedna od stvari koje imaju veliki potencijal da poboljšaju kvalitet života ljudi. Ova aplikacija ne samo što ima za cilj da poboljša i pojednostavi direktnu komunikaciju između policije i građana, već i da doprinese jačanju međusobnog poverenja između građana i policije, kako bi se ljudi u svojim gradovima osećali bezbednije – zaključuje Ivana Jakovljev.\nTagoviCITYCoP Ivana Jakovljev Malta mobilini telefoni mobilna aplikacija nauka Nauka u gradu Zrenjanin\nGUŽVE U DEČIJEM DISPANZERU, RODITELJI OBRATITE PAŽNJU!\nNEMA MU RAVNOG: PROLETER ZADRŽAO MAKSIMALAN UČINAK


FS Katara - Blic Sport\nNemačka za preispitivanje dodele Mondijala Kataru\nPredsednik Nemačke fudbalske federacije Teo Cvanciger založio se da se preispita odluka o dodeli organizacije prvenstva sveta 2022. Kataru, zbog umešanosti predstavnika te zemlje u korupcionaški skandal.\nKatar nudi Gvardioli neverovatnih 36 miliona evra po sezoni\nTrener Barselone Pep Gvardiola još godinu dana će provesti u ekipi sa “Nou Kampa” a potom bi mogao da se preseli na klupu fudbalske reprezentacije Katara i to za ogroman novac.\nIz Katara demantuju kupovinu FIFA glasova, Englezi ogorčeni\nOrganizacioni komitet Svetskog prvenstva koje će 2022. godine biti održano u Kataru odbacio je optužbe prema kojima je bilo kupovine glasova prilikom odlučivanja o dodeli domaćinstva Mondijala.\nVeštački oblaci katarsko rešenje za vrućinu na Mondijalu\nKako je sve izvesnije da će se u Kataru Svetsko prvenstvo 2022. godine održati u letnjem terminu, tamošnji čelnici došli su na originalnu ideju kako da spreče velike vrućine na stadionima u vreme održavanja mečeva.\nU Kataru veruju da mogu da organizuju Mondijal 2022.\nPredstavnik Katara na azijskom fudbalskom forumu u Singapuru Hasan El Tavadi rekao je danas novinarima da veruje da će njegova država i Bliski istok 2022. godine postaviti novu granicu za svetsku fudbalsku federaciju (FIGA).


Mali: Novac nam sada ne treba... - Bizlife.rs\n10:38 Beograd, 24/07/2018\nMinistar finansija Siniša Mali izjavio je danas da zvanični statistički podaci potvrđuju da je Srbija uspešno sprovela reforme i da je ekonomski stabilna.\n„Nama novac ne treba. U prvih šest meseci ove godine imamo suficit u budžetu od 30,9 milijardi finara, što je 1,4 odsto BDP-a. To je sjajan rezultat, bilo je planiran minus veći od 20 milijardi dinara. Imamo 450 miliona evra više nego što smo planirali“, rekao je Mali za RTS.\nOn je istakao da je novi aranžman sa MMF-om savetodavne prirode.\n„MMF nam kaže vama ne treba novac, ali šta vam treba jačanje institucija, reforme poreske urpave, konkurentnosti naše privrede i ubrzanje i uvećanje visoke stope rasta“, rekao je Mali i najavio da će u septembru biti predstavljene stimulativne mere za privrednike.\nPrema njegovim rečima, Srbiju očekuju teški razgovori sa Međunarodnim monetarnim fondom (MMF) o povećanju plata javnom sektoru i penzija, a u septembru će se znati kolike će biti povišice.\n„Ima prostora da se onima koji su podneli najveći teret reformi taj novac vrati na zdravim osnovama. Sa ovakvim makroekonomskim pokazateljima i stopom rasta, Srbija je po izveštaju Evropske komisije vodeća zemlja u regionu po direktnim stranim investicijama“, rekao je Mali.\nOn je kazao da je u prvih pet meseci ove godine u Srbiji za 15,8 odsto više direktnih investicija nego u istom periodu prošle godine, kada je bio ostvaren rekord.\nPrema njegovim rečima, težak je svaki razgovor sa MMF-om, čija misija dolazi u Srbiju u septembru, kao i sa onima koji žele da investiraju u Srbiju.\n„Mi se borimo za svakog investitora, za svako radno mesto. Onaj ko ima novac može da ode i u Brazil, Kanadu, Ameriku, Rusiju, Češku, a on treba da dođe u Srbiju“, rekao je Mali.\nmmf novac finansije ministar